Bila Anak Ke Dua Je, Mesti Banyak Ragam. Tapi Ibu Ni Lihat Dari Sisi Berbeza!

Perkongsian seorang ibu ini cukup menyentuh hati dan menyedarkan kita dalam hal suka melebalkan perangai dan sifat anak ke dua dalam keluarga. Ada yang kata anak ke dua banyak ragam, pelik dan sebagainya.

Jadi apa kata kita buang perangai suka melabelkan dan membeza-bezakan anak dan beralih menjadi ibu ayah yang melihat setiap anak ada kekurangan dan kelemahan masing-masing.

Ikuti perkongsian ini.

Umum seakan

“Anak nombor 2 ye?”
“Anak nombor 2 memang macam tu…”

Itu ayat biasa yang ibu selalu dengar.

Kebanyakan orang suka labelkan anak kedua ini lain daripada anak-anak yang lain. Pelik, unik atau aneh.

Malam ni, Allah izinkan ibu melihat anak kedua ibu ini dengan pandangan berbeza.

Usai solat Maghrib, ibu minta angah bacakan doa.

“Baca slow-slow boleh ke ibu?”

Dia cuba mengelak. Seperti kebiasaannya.

“Bacalah kuat-kuat angah. Ibu nak aminkan. Angah nak minta apa? Along dengan adik pun nak aminkan. Malaikat pun nak aminkan.”

“Ala, tak pandai. Malu,” sambil dia tersipu-sipu.

“Doalah angah kan nak lego,” along pula menyampuk.

“Bacalah ngah. Bahasa Melayu pun tak apa. Angah anak syurga. Doa angah makbul, Insya Allah.” Ibu pujuk lagi.

Dia tarik nafas dalam-dalam sambil menadah tangan.

“Ya Allah tambahkanlah ilmu kami.”

“Ya Allah tambahkanlah rezeki kami.”

“Amin. Amin.” Ibu sambut.

“Ya Allah, bagilah abang aku dapat A dalam semua subjek dia. Janganlah ada B dan C.”

“Ya Allah, bagilah abang aku dapat nombor 1 dalam peperiksaan-peperiksaan dia.”

“Ya Allah, jadikanlah adik Mu’az ni baik dan bijak.”

Kuat dan jelas. Ibu aminkan satu demi satu doanya. Waktu itu mata ibu dah jadi seperti air terjun. Tak mampu ditahan-tahan.

Dalam kepala ini automatik terbayang drama dalam TV yang pernah ditonton beberapa tahun dulu. Kisah abang yang hebat, kaya dan berjaya tinggal di kota raya. Adiknya OKU, buta huruf yang tinggal di kampung. Abangnya bila berjaya pandang rendah kepada adiknya yang dilihat serba sederhana. Katanya doanya sentiasa Allah makbulkan. Berbeza dengan adiknya berdoa pun perlu baca pada kertas. Ditakdirkan Allah, adiknya kembali ke Rahmatullah. Ketika abangnya mengemas rumah selepas kematian adiknya, Allah temukan dengan kertas yang terselit di songkok arwah. Teresak-esak abangnya membaca kertas itu. Rupanya doa adiknya. “Ya Allah makbulkanlah segala doa abangku….. ”

Angah Mus’ab masih khusyuk dalam doanya.

“Ya Allah banyakanlah rezeki ayahku dan ibuku.”

“Ya Allah mudahkanlah kerja ayahku.”

“Amin Ya Robbal Alamin.”

Terus dipeluk ciumnya ibu.

Pelik agaknya melihat airmata ibu yang masih lebat menitis-nitis laju.

“Terima kasih angah doakan kami. Nanti angah doa untuk diri angah juga ye.”

Hari ini Allah didik ibu. Pandanglah anak-anak dengan kelebihan dan kekurangan masing-masing.

Tanpa label.
Tanpa persepsi.
Tanpa sangsi.

Kata ulama,

“Segemuk-gemuk ikan pasti ada tulangnya.
Sekurus-kurus ikan pasti ada isinya.

Begitulah juga kita manusia.

Sebaik-baik manusia pasti ada kekurangannya.
Seburuk-buruk manusia pasti ada kebaikannya.”

Kita tak tahu doa ikhlas siapa yang Allah pandang.

Barangkali doa anak kecil yang kita selalu rasa banyak ragamnya. Mungkin juga doa anak yang kita rasa banyak menduga. Ataukah doa anak yang kita rasa biasa-biasa sahaja pencapaiannya. Boleh jadi doa tulus suci anak yang kita selalu marah-marah.

“Ya Allah ampunilah kami. Kami ini ibubapa yang serba kekurangan, yang banyak silap dalam mendidik anak-anak. Tapi mereka ada Engkau, Allah yang Maha Penyayang. Dengan rahmat dan kasih sayangMu, sayangi anak-anak Syurga kami semuanya selama-lamanya…”

Nur Haslaily

Ibu yang sentiasa menumpang doa anak-anak


“Tolong Jauhkan Anak Dari Air Gula Bergas…” Dr Ni Merayu Ibu Ayah Sila Ambil Berat Tentang Ni!

Ada baiknya ibu ayah mempunyai kesedaran dalam pemilihan makanan dan minuman yang sihat untuk diberikan kepada anak-anak. Ini penting dengan tujuan untuk memastikan kesihatan anak berada di tahap yang baik.

Ini kerana sebagai sedia maklum, melalui pemakanan yang diambil setiap hari boleh menjadi cerminan atau kayu pengukur kepada tahap kesihatan seseorang itu.

Bahkan menurut Dr Mazliana Mazlan ada makanan atau minuman yang perlu dielakkan seperti sebagai contohnya minuman bergas. Ujarnya tidak ada baiknya seseorang itu minum air bergas meskipun dilabel sebagai ‘pilihan lebih sihat’ dan dia sangat-sangat merayu agar ibu ayah prihatin tentang itu.

Tolong jauhkan anak-anak kita dari air gula bergas macam ni.

Tak ada yang baik pun, walau ia berlabel ‘pilihan lebih sihat’.

Yang banyak, hanyalah gula. Walaupun ditulis zero kalori tanpa gula, dan diganti dengan pemanis tiruan, tetap ianya bukan untuk kita jadikan sebagai minuman anak-anak.

Gula ni, ketagih dia lebih teruk dari ambil dadah kokain. Anak akan tak suka pada rasa tawar dan kurang manis, jika lidah mereka dah terlalu biasa dengan makan minum manis.

Anak akan mudah nak reject nasi, tak nak makan buah, tak pandang langsung sayur. Sebab deria rasa mereka hanya suka yang manis-manis saja.

Sebab tu kita kena elakkan ajar anak makan yang manis-manis sangat, terutama di awal usia anak kenal makanan. Biar anak kenal manis dari buah, sayur dan makanan segar je.

5 sebab kena elakkan anak-anak dari air bergas tinggi gula, tinggi pemanis, tinggi pewarna dan perasa tiruan.

Sama-sama kita cuba ya, supaya anak tak pandang langsung air macam ni. Sebab bila mereka tahu betapa bahayanya kalau mereka dah mula minum, sampai ke hujung usia pun mereka akan cari.

Janganlah terpedaya walaupun ditulis label ada ekstrak stevia.

Jom saksikan video menarik Cabaran Pegang Ular, Berani Ke? dari adik-adik BK kita ni.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Cikgu Tuisyen Suruh Amalkan Minum Campuran Goji Berry & Kurma Cina Untuk Manfaat Anak. Ibu Ni Kongsikan Sebabnya!

Pelbagai cara dan kaedah dicuba bagi memastikan anak-anak mudah belajar, termasuklah menitik beratkan soal pengambilan makanan yang berkhasiat dan baik untuk kesihatan.

Petua ini dikatakan baik untuk kesihatan anak-anak terutama dalam memastikan mereka lebih peka, terang mata  dan kesihatan yang lebih baik terutama untuk peperiksaan. Jom ibu-ibu kita cuba petua ini untuk anak-anak nanti.

Cikgu tuition add math Adeq suruh buatkan untuk Adeq minum setiap hari hingga exam..
Campuran goji berry + kurma cina slow cook selama 6jam..
Hanya 2 jenis bahan sahaja..
No GULA!!

Kata cikgu tuition Adeq untuk Adeq lebih peka, terang mata & kesihatan yang lebih baik untuk exam..
Orang2 cina surely tahu kan??
Sebabnya minuman nie amalan orang2 Cina..
Banyak kelebihannya..

MamiTa buat lah demi Adeq sebab tahun nie nak SPM…
Mana yang baik kite cuba demi anak2..
Tak salah mencuba perlara yang baik2..
Tak kesahlah amalan mana2..
Asalkan bukan yang jahat2…

Cara masak sangat2 senang..
Campurkan 2 bahan nie..
Masak guna slow cooker lagi bagus..
Tinggal sikit tambah saja beberapa kurma cina + goji berry ikut suka hati..
Biarkan masak beberapa jam..
Kalau takde slow cooker bole saja pakai periuk..
Masak api perlahan selama beberapa jam…
Lagi lama lagi bagus…

Tq so much buat cikgu tuition Adeq yang berbangsa Cina..
Selalu ajar banyak perkara termasuk untuk kesihatan Adeq…


“Adik Bangun Tidur Tercari- Cari Abangnya.” Dari Demam Biasa, Anak Sulung Meninggal Mengejut, Baju Melayu Biru Jadi Kenangan

Pemergian anak sulung daripada dua beradik yang berusia sembilan tahun, Muhammad Rizqi Naufal Mohd Shakir ternyata meninggalkan kesan amat mendalam buat ibunya, Siti Fatimah Jaafar, 32.

Sementelah, arwah langsung tidak menunjukkan dia menghidap sebarang penyakit sebelum itu.

Lebih memilukan,sepasang baju Melayu biru yang dibeli untuk dipakai anak lelakinya itu ketika Aidilfitri nanti hanya tinggal kenangan.

Anaknya itu meninggal dunia secara mengejut ketika dirawat di Hospital Sultan Abdul Halim (HSAH).

Menurut Siti Fatimah, arwah anaknya itu dikesan hanya mengalami demam petang Isnin lalu sebelum dia membawanya mengambil ubat keesokannya.

“Selepas mengambil ubat, keadaan arwah dilihat beransur baik namun menjelang petang Selasa anak mula dilihat tidak bermaya namun dia enggan pergi ke hospital kerana takut doktor tidak akan membenarkannya pulang.

“Bagaimanapun, melihatkan keadaannya yang semakin lemah arwah terpaksa juga dikejarkan ke hospital dan keadaannya bertambah teruk jam 12 tengah malam sehingga darahnya terpaksa diambil dan ujian imbasan x-ray dilakukan terhadapnya.

“Ketika itu, arwah masih boleh berbual dengan saya sebelum dia pengsan dan kembali sedar tidak lama kemudian selepas dicucuk ubat. Sebaik tersedar, arwah terus meminta air kepada saya dan pada 7 pagi Rabu dia sekali lagi tidak sedarkan diri sehinggalah doktor memaklumkan anak sudah meninggal dunia dua jam kemudian,” katanya.

Menurutnya, dia berada di samping arwah sehingga anaknya itu menghembuskan nafas terakhir dan melihat bagaimana kakitangan hospital bertungkus lumus menyelamatkan nyawa anaknya itu dengan memberikan bantuan pernafasan.

“Bagaimanapun, Allah SWT lebih menyayangi dia dan saya reda dengan pemergiannya yang meninggalkan kami sekeluarga buat selama-lamanya.

“Memang terasa sunyi malah adik perempuannya yang berusia lima tahun menangis kerana mencari abangnya itu selepas bangun tidur pagi tadi,” katanya.

Katanya, dia dimaklumkan pihak hospital yang arwah anaknya itu terkena serangan jantung selain turut mengalami masalah kerosakan hati dan buah pinggang.

“Saya dimaklumkan arwah terkena serangan jantung ketika dia koma namun sehingga kini masih menunggu laporan lengkap yang menyebabkan kematian anak.

“Empat hari lalu saya sempat membelikan baju Melayu buat arwah dan dia sendiri memilih warna pakaian yang mahu dipakainya ketika hari raya nanti namun semua itu hanya tinggal kenangan,” katanya.

Jenazah Muhammad Rizqi Naufal selamat dikebumikan di Tanah Perkuburan Islam Kampung Teluk Wang Besar, Tikam Batu dekat sini jam 6 petang kelmarin.


“Suami Keluar Kerja 4.30 Pagi & Itulah Lambaian Terakhirnya Sebelum Pergi Buat Selamanya.”  Sayunya Baca Luahan Hati Isteri Ini!

Kehilangan orang tersayang buat selama-lamanya cukup perit untuk diterima. Apatah lagi pemergiannya secara drastik, membuatkan hati menjadi rawan. Kepiluan usah ditanya, hnaya Tuhan yang tahu perasaan itu.

Bagi Farhana Johari, kembalinya allahyarham suami, Zakaria Bin Ismail kerahmatullah ibarat separuh jiwanya pergi.  Rindu yang tiada berperhujung, yang hanya mampu kini adalah dititipkan doa buat arwah suaminya.

Arwah Zakaria meninggal dunia akibat denggi. Ikuti luahan hati Farhana Johari usai pemergian suaminya. Cukup sebak apabila membacanya. Semoga Farhana tabah menghadapi dugaan ini dan kuat demi anak-anak tersayang.

Al-Fatihah ayah… Cukuplah hari ini hari jumaat 3 minggu ayah meninggalkan dunia yang hanya sementara ini… Tadi Haqimi masa sebelum tido ada tanya ‘Nape ayah atit’? ??
Ibu selalu tanya Haqimi ‘Haqimi rindu ayah tak’ rindu katanye.

“Mungkin sebab terlalu lama dia tak jumpa ayah kan..sbb tu dia tertanya-tanya mana ayah ni.. Sebelum ni paling lama kalau ayah keluar kerja 2,3 hari je  tak balik rumah..lepas tu selalu bawak kami jalan-jalan.

“Mungkin dia tertunggu-tunggu nak ayah bawak dia jalan-jalan lagi.. Sabar lah Haqimi..Allah lebih sayangkan ayah ?❤ sebelum tidur tadi ibu mintak dia ikut ibu baca al-fatihah..sedekahkan untuk ayah ❤❤ insyaAllah Haqimi anak yang baik ?❤ Ibu selimutkan anak-anak malam ni dengan alas tilam tempat jenazah ayah dibaringkan..semoga terubat rindu diorang kat ayah ?❤

Menceritakan detik-detik awal arwah suaminya menghidap denggi, ujar Farhana arwah mula demam pada 10 Januari yang lalu. Walaupun dalam keadaan yang tidka sihat, arwah suaminya masih melayan mereka anak beranak keluar makan dan esoknya itu barulah dia ke klinik untuk mengambil ubat.

‘Namun pihak klinik memberi surat supaya terus ke hospital. Waktu itu arwah ada cakap tak larat nak memandu ke hospital. saya pula tidak pandai memandu. Tetapi pulang dari klinik arwah ada makan ubat dan nampak macam ok.

Pagi 12 hari bulan, arwah ada buat grab seawal jam 4.30 pagi. Kami anak-beranak ada menghantar arwah sehingga ke muka pintu. rupanya itulah lambaian terakhir kami buat arwah.

Lebih kurang pukul 2.00 petang saya mendapat pesanan whattapps dari suami yang memberitahu dia berada di hospital Sungai Buloh di unit kecemasan. Selepas darahnya di ambil, arwah terus dimasukkan ke wad dan malamnya terus ke ICU.

Tengahari khamis 17januari2019
Waktu melawat ibu datang tengok ayah di ward icu..staffnurse beritahu yang tekanan darah ayah semakin menurun..keadaan ayah sangat kritikal..
Doc memberikan kebenaran kepada ahli keluarga dan rakan2 melawat utk kali terakhir tanpa perlu mengikut waktu melawat hospital..
Ibu maklumkan kepada semua..beritahu kepada mereka yang tiada harapan..harapan sangat tipis..keadaan ayah sangat tenat ketika itu..
Mereka datang dan menunggu giliran untuk berjumpa ayah untuk kali terakhirnya..ketika itu hanya dibenarkan 2 orang sahaja secara bergilir2 masuk untuk melawat ayah…dari petang hingga ke malam mereka menunggu di luar icu..
Ibu pula perlu naik ke ward kanak2 kerana risau haqimi sudah terjaga dari tidonya atau belum..risau sebab terpaksa tinggalnya seorang tapi ibu sudah pesan staffnurse..jika ada apa2 call ibu..
Keadaan haziq pulak..mak dgn azhan (adik) beritahu yang badannya mula panas dari pagi dan ada muntah…mintak mira (adik ipar) tolong bawakkn dia ke kecemasan..ibu risau jika keadaannya sama dengan abangnya haqimi..lama mereka di kecemasan..kerana ramai orang ketika itu..ya masa itu memang banyak kes denggi..

Selepas bacaan darah haziq keluar..ya dia juga positif denggi..Ya Allah perasaan ibu ketika itu tak tahu macam mana mahu digambarkan ayah…sudah jatuh terduduk ditimpa tangga..terlalu berat ujian yang Allah bagi untuk ibu hadapinya..
Azhan pula ambil giliran menunggu haqimi di ward..mira dengan mak di ward pemerhatian di kecemasan menunggu haziq untuk dapatkan katil di ward..ibu bersama ayah..ibu sentiasa disisi ayah..doc beritahu dia memberikan kebenaran untuk haqimi dan haziq bersama ayah untuk kali terakhir..
Staffnurse dari ward kanak2 bawak turun haqimi ke icu..ibu pulak perlu sendiri ke kecemasan untuk membawak haziq naik ke icu jugak..
Ayah tahu tak, ibu berlari ke kecemasan..jauhnya tu..lenguh dan sakit rasanya kaki..ibu risau tak sempat..dalam hati ibu berdoa semoga ayah tunggu kami sampai, berdoa semoga Allah jangan ambik ayah lagi dari kami..
Dari kecemasan ibu berlari lagi sambil dukung haziq..mira dgn mak ibu tinggalkan mereka..sesampai saja di icu..haqimi sudah ada disana.

Dari kecemasan ibu berlari lagi sambil dukung haziq..mira dgn mak ibu tinggalkan mereka..sesampai saja di icu..haqimi sudah ada disana bersama makcu nya (azhan) dan keluarga yg lain..tercungap2 ibu ayah..berlari kami anak beranak untuk berjumpa ayah..
Tidak lama kemudian aniq pon sampai dengan ustaz tahfiznya..terkejut dia ayah menangis dia menlihat ayah terbaring di atas katil tidak sedarkan diri..
Sudah hampir tengah malam kami semua bersama ayah..setia disisi ayah..kami bergilir2 bacakan ditelinga ayah khalimah syahadah..bacakan yassin serta surah al-mulk..ustaz tahfiz aniq pun ada bacakan doa untuk ayah dan kami semua disitu mengaminkannya..
Ibu bisikkn ditelinga ayah..ibu tak nak tengok ayah menderita menahan sakit..pergilah ayah..ibu redha..ibu akan jaga anak2 kita..ibu mintak halal semuanya selama kita hidup bersama..maafkan segala kesalahan ibu..
Ayah pulak jangan risau ibu sudah lama maafkan ayah..sudah halalkan dan tak ambik hati bila kita bergaduh sebelum2 ni..sedangkan lidah lagi tergigit..inikan pula suami isteri..
Tekanan darah ayah semakin menurun..tapi masih bertahan..jam menunjukkan tengah malam sudah masuk hari baru 18januari2019..tiba2 dada ayah tidak berombak lagi..senyap saja..bacaan tekanan darah ayah jugak sudah tiada..
Doc buat pemeriksaan untuk pastikan keadaan ayah..ya ibu saksikan semua itu…ibu duduk dgn anak2 bersandar pada dinding xberdaya nak bangun ayah..
Doc datang dekat ibu dan cakap ‘puan, saya mintak maaf..suami puan sudah meninggal dunia..
Ya Allah..hilang sudah tempat bergantung…tempat mengadu..tempat bermanja..teman suka dan duka..segala masalah kita kongsi bersama..susah senang kita harunginya bersama..
Tapi ibu perlu kuat..anak2 kita masih kecil..kesian mereka kalau ibu ikutkan perasaan ibu…
Anak2 kita ibu terpaksa tinggalkan di ward dengan azhan dan farhani (sepupu) haziq sudah dapat katil di ward..ibu awal2 lagi sudah mintak jasa baik doc untuk mereka dapat katil sebelah menyebelah..
Setelah selesai jenazah ayah dihantar ke bahagian forensik.

Setelah selesai jenazah ayah dihantar ke bahagian forensik..ibu menunggu disitu bersama2 ayah dan untuk kali terakhirnya ibu tolong bantu mandikan jenazah ayah…sudah selesai ibu temani jenazah ayah untuk dibawa pulang ke rumah makcik ayah (gai)
Tiba di rumah dalam pukol 4.00pagi..ibu sentiasa disisi ayah..tido keletihan disisi jenazah ayah..tido tepi ayah untuk terakhir kalinya..
Jenazah ayah akan disembayangkan disurau berdekatan..dan selepas itu akan dibawa terus ke tanah perkuburan..
Ibu sudah siap2 mahu mengikut hantar jenazah ayah ke kubur tapi ustaz beritahu tak boleh sebab ibu sudah dalam keadaan iddah..ibu terpaksa merelakan jenazah ayah dibawa pergi..
Ibu berdoa semoga semua urusan pengembumian jenazah ayah ketika itu dipermudahkan..
Kadang2 ibu rasa semua ini mimpi..bangun dari tido tercari2 ayah disebelah..menunggu ayah balik dari kerja tapi tidak kunjung tiba..
Rindu ini terlalu sakit ayah..hanya doa al-fatihah yassin sahaja dapat ibu kirimkan untuk ayah di sana..
Rehat lah ayah…rehat dengan tenang ❤❤ Al-Fatihah
Zakaria bin Ismail

Hargai lah setiap pasangan masing-masing. Kita tak tahu kita atau pasangan yang mana akan pergi dahulu. Cipta lah sebanyak mana kenangan semasa hayat masih dikandung badan.

Dalam pada itu, Farhana turut menitipkan nasihat dalam membasmi denggi supaya tidak ada yang mengalami nasib yang sama sepertinya… Kehilangan insan tersayang akibat denggi.

Demam denggi adalah penyebab arwah meninggal..masyarakat jgk patut berkerjasama dgn pihak berwajib untuk menangani hal ini..kene ambik kesedaran untuk membersihkan kawasan sekeliling.. Jika xnak kehilangan org tersayang..kita semua perlu lakukan tanggungjawab menjaga kebersihan untuk mengelakkan pembiakan nyamuk aedes

Semburan fogging bukan penyelesaiannya untuk mengurangkan kes demam denggi. Aktiviti semburan ini merupakan langkah pencegahan yang terakhir bagi membunuh nyamuk aedes dewasa dan bukannya langkah paling utama. Walaupun cara ini berjaya membasmi dan mengurangkan populasi nyamuk dewasa, ianya hanya berkesan untuk jangka masa pendek sahaja..

Hal ini berlaku di kawasan perumahan yang baru kami pindah sewa di situ..baru 4bulan kami menyewa..pengawai penyiasatan kesihatan daerah gombak jgk telah melawat ke rumah sewa kami..katenya sekeliling rumah kami tak ada masalah..yg bermasalah adalah kawasan persekitan perumahan tersebut..
Jadi ini semua adalah tanggungjawab kita semua sebagai masyarakat perlu mnjaga dan memastikan tiada tempat yg membolehkan nyamuk aedes membiak..


“Saya Perlu Sediakan Yuran Pendaftaran RM2,000…” Anak Ni Gigih Cari Wang Untuk Daftar Ke Universiti!

Ada orang melihat nilai RM2000 itu cukup mudah untuk diadakan di depan mata, bila-bila masa diperlukan sudah tersedia di tangan. Namun berbeza sekali buat keluarga Nur Amalin Syaffah Saman, 19 tahun ini.

Baginya seakan mustahil untuk mengumpulkan wang sebanyak itu bagi tujuan melanjutkan pelajaran ke universiti. Namun begitu, dia tidak duduk diam sahaja bahkan terus berusaha mencari wang dengan menoreh getah bersama ibu dan ayahnya. Sanggup meredah kebun getah dan kelapa sawit sejauh 30 kilometer (km) pergi dan balik demi mencari wang persediaan ke universiti.

Ini sepertimana memetik berita yang dilaporkan di myMetro, dengan hanya bermotosikal yang serba daif, Nur Amalin Syaffah Saman, 19, bersama bapa, Saman Mohd Din, 40, dan ibu, Azilina Zakaria, 35, melalui jalan berlecak dan berbukit untuk ke lokasi menoreh getah yang mengambil masa 30 minit perjalanan dari rumahnya di Kampung Bukit Tandak, di sini.

Dia yang tidak menghiraukan bau busuk getah sekerap atau luka di tangan akibat pisau toreh terus gigih mencari rezeki sebagai usaha mengumpul wang agar dapat menyambung pelajaran dalam bidang Ijazah Sarjana Muda Pentadbiran Perniagaan (Kewangan Islam) di Universiti Sultan Zainal Abidin (UniSZA), Terengganu.

Perlu Sediakan RM2000

“Saya pada awalnya mahu melupakan hasrat untuk menyambung pelajaran kerana sedar berasal daripada keluarga yang tidak berkemampuan, namun sebaik dinasihati ayah saya bersemangat untuk meneruskan pengajian demi mengubah kehidupan yang lebih baik.

“Setiap hari, bermula 7 pagi sehingga 11 pagi, saya ke kebun untuk menoreh dan disambung pula di sebelah petang pada 4.30 petang sehingga 5.30 petang. Masa saya seharian lebih banyak dihabiskan di kebun untuk membantu ibu serta ayah.

“Saya perlu menyediakan yuran pendaftaran sebanyak RM2,000, walaupun jumlah berkenaan agak mustahil untuk saya cari, sekurang-kurangnya saya berusaha,” katanya yang juga bekas pelajar Kolej Matrikulasi Kelantan (KMKt) dengan Purata Nilai Gred Kumulatif (CGPA) 3.71.

Semalam, keluarga anak gadis berkenaan dikunjungi wakil Yayasan Raja Shamri (YRS),Tuan Zaimah Raja Omar, yang turut menyampaikan sumbangan barangan keperluan dan kewangan selain berjanji membantu Nur Amalin untuk ke menara gading.

Nur Amalin yang juga anak sulong daripada lima adik beradik berkata, dia sudah biasa hidup dalam kesusahan malah kediamanya tidak pernah mempunyai tenaga elektrik sendiri sebaliknya menumpang elektrik di rumah saudara.

Jelasnya, selama setahun di KMKt, dia tidak mempunyai komputer riba yang biasa menjadi kewajipan seorang pelajar dan hanya menggunakan telefon bimbit selain terpaksa menebalkan muka meminjam komputer riba rakan untuk menyiapkan sesuatu tugasan.

“Alhamdulillah, bagaimanapun, saya telah memperoleh keputusan cemerlang untuk dihadiahkan kepada ibu bapa dan berharap agar dapat mengekalkan kecemerlangan ini di UniSZA nanti.

“Jika tercapai hasrat saya untuk menyambung pelajaran, saya berjanji akan berusaha sebaiknya supaya mendapat keputusan cemerlang setiap semester sekali gus, memperoleh kerjaya idaman untuk membantu keluarga keluar daripada kepompong kemiskinan.

“Biarlah saya berbusuk dengan getah sekerap, ‘berperang’ dengan nyamuk di hutan dan menghabiskan masa dengan bekerja demi mencapai cita-cita ke universiti,” katanya.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“4 Di Syurga, Seorang Bersama Saya Bersama Bidadari Saya.” Adam Corrie Dedah Isteri Keguguran 4 Kali, Undang Sebak Netizen.

Sebuah keluarga itu tidak akan lengkap jika tiada cahaya mata sebagai penyeri rumah tangga.

Bagi pelakon Adam Corrie, dia mendedahkan bahawa isterinya pernah melalui keguguran sebanyak empat kali.

Isteri keguguran

Menerusi perkongsian video di TikTok, Adam menjawap persoalan peminat mengenai bilangan anaknya.

Dengan telus, dia memberitahu bahawa mempunyai lima orang anak, empat d syurga dan 1 bersamanya dia dan isteri.

“Saya ada 5 orang anak. 4 di syurga, seorang bersama saya dengan bidadari saya iaitu Adam Fateh Lee. Alhamdulillah.”

Melalui kapsyen, dia juga memberitahu setelah 10 tahun mendirikan rumah tangga, dikurniakan cahayamata yang kini berusia empat tahun.

“Sebelum Allah kurniakan Fateh selepas 10 tahun perkahwinan, kami kehilangan 4 orang zuriat disebabkan kegugvran dan 2 orang adik Fateh pula. Cepat atau lambat sahaja. Doa. usaha & tawakal.

Syukur Alhamdulullah nikmat apa lagi yang kami nak dustakan. Terima kasih Allah, sayang & anak mak Fateh. Sayang hingga ke syurga.”

Meninjau di ruangan komen, para netizen mendoakan kehidupan pasangan bahagia ini.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Orang Lelaki Elak Gayakan Rambut Dengan Kerap. Boleh Botak Di Awal Usia!

Tak kira la lelaki ke perempuan, rambut semestinya mahkota bagi seseorang. Boleh bayangkan tak, tiba-tiba rambut yang kita jaga dengan rapi tiba-tiba gugur dan semakin menipis. Sedihnya rasa!

Umur masih belum mencecah 30 tahun, tetapi rambut sudah semakin nipis.

Atas kepala pula, rambut tumbuh jarang-jarang hingga boleh nampak kulit kepala. Pasti perkara ini akan menimbulkan rasa gelisah di dalam hati.

Rambut merupakan aset nombor 1 lelaki. Dengan gaya rambut yang betul, lelaki boleh tampil yakin dan bergaya di khalayak ramai.

Tip rambut sihat dan lebat

1. Minum lebih banyak air
Air sangat penting untuk memastikan setiap sel dalam badan berupaya untuk menjalankan tugas masing-masing. Cuba banyakkan minum air kosong dan tinggalkan minuman berkafein ataupun bergula.

2. Jaga pemakanan anda
Cuba amalkan diet yang lebih sihat. Makan lebih banyak protein seperti ayam dan daging. Selain itu, pastikan anda juga makan lebih banyak buah-buahan dan sayur-sayuran ya!

3. Elakkan stres dalam kehidupan seharian
Stres merupakan salah satu punca utama keguguran rambut. Kurangkan stres dengan cara bersenam ataupun dengan melakukan aktiviti yang digemari.

4. Simpan rambut pendek
Rambut yang pendek lebih mudah dijaga. Selain itu, masalah keguguran rambut juga tidak akan nampak terlalu ketara jika anda berambut pendek.

5. Jangan terlalu taksub dengan produk anti rambut gugur yang dijual di pasaran!
Elakkan terpengaruh dengan iklan produk pelebat rambut di media sosial.

Anda tidak tahu apakah kandungan yang terdapat di dalam produk-poduk tersebut. Jangan bazir duit dan masa anda pada kaedah rawatan yang anda belum pasti berkesan!

Apa yang anda perlu elakkan?

1. Elak untuk tidak membasuh rambut anda seperti biasa!
Rambut akan gugur dengan lebih banyak selepas membasuhnya – ini satu kenyataan yang tidak berasas.

Rambut anda akan menjadi lebih lemah dan gugur lebih banyak jika anda tidak membasuhnya langsung. Gunakan syampu yang sesuai dan basuh rambut sebanyak 2 -3 kali seminggu.

2. Guna bahan kimia punca keguguran rambut
Berhenti gunakan produk rambut seperti gel ataupun spray. Produk ini boleh membuatkan kulit kepala menjadi kering dan menyebabkan lebih banyak rambut gugur.

3. Elakkan guna sikat yang mempunyai gigi yang rapat dan kasar
Bertukarlah kepada sikat yang lebih jarang dan lembut. Memberus atau menyikat dengan terlalu agresif boleh menyebabkan lebih banyak rambut gugur dan putus.

4. Jangan gayakan rambut anda terlalu kerap
Penggunaan alat penggaya rambut seperti pengering rambut boleh membuatkan rambut anda jadi semakin rapuh dan mudah putus.

5. Jangan abaikan masalah keguguran rambut anda
Kadang-kadang, masalah keguguran rambut boleh diselesaikan dengan cara mengubah gaya hidup seharian anda.

Oleh itu, penting untuk anda ambil tahu dan cuba dapatkan pendapat pakar tentang punca keguguran rambut yang anda alami. Mana tahu, masalah anda rupanya ada ubat!


“Semakin Bingit dan Menyakitkan…” Dr Ni Kongsi Pengalaman Jalani MRI Yang Cukup Menginsafkan!

Bagi mereka yang mempunyai penyakit serius, mungkin ada antaranya pernah melalui pelbagai pemeriksaan dan ujian kesihatan termasuklah imbasan MRI (magnetic resonance imaging) bagi memastikan keputusan yang lebih detail berkenaan penyakit yang ditanggung.

Berkongsi tentang pengalaman itu, seorang pegawai perubatan ini berkongsi pengalamannya sendiri melakukan MRI di media sosial.

Ujar Dr Hj Muhammad bin Hj Zolkifli, bagi sesiapa yang pernah alami sekali dalam hidup, pasti pengalaman itu cukup menginsafkan diri. Malah turut mengakui berasa takut  untuk menjalani MRI di masa akan datang.

Ini perkongsiannya.

*Kisah terowong MRI dan Claustrophobic (Klaustrofobik)*

Sebagai pengawai perubatan, agak biasa memohon, menghantar dan melihat pesakit melakukan MRI tanpa atau dengan ubat tidur untuk mencari punca atau pengesahan penyakit.

Sekarang giliran aku sendiri merasa pengalaman MRI tanpa ubat tidur…

Sebelum masuk, aku diberi penerangan oleh juru Mr mengenai proses MRI.

Sebagaimana yang dah diketahui, Akan ada banyak bunyi tembakan semasa imbasan MRI.

Tidak boleh banyak bergerak dan tidak boleh menelan air liur terlalu kerap terutama ketika mesin sedang melakukan tembakan/imbasan.

Sebelum aku ditolak masuk ke dalam terowong MRI,

Satu penutup yang berlubang diletak menutupi muka. Mungkin bagi menghalang pergerakan kepala atau melindungi kepala daripada tercedera.

Kemudian juru MRI meletakkan satu bola kecil di tangan kanan dan badan aku diselimutkan sehingga paras leher.

Kalau ada apa-apa masalah ketika di dalam terowong mri nanti, genggam sahaja bola tersebut sekuatnya. Pesannya.

Semua petugas dan juru MRI keluar daripada bilik tersebut ke ruangan mereka. Tinggal aku sendirian dalam bilik tersebut. Sunyi sesunyinya.

Selepas 2 minit, aku disorong ke dalam terowong mri secara perlahan-lahan…

Kepala masuk, rasa okey walaupun sempit, jarak antara mata hidung dengan bumbung mesin MRI sekitar 5-10cm.

Kemudian masuk pula bahgian bahu, terasa bahu, lengan hingga ke siku bergesel dengan dinding mesin MRI.

Sempitnya!

Bunyi tembakan mula kedengaran.

Macam-macam bunyi, ada bunyi panjang, ada bunyi pendek. Ada bunyi macam pukulan tin, ada bunyi macam pukulan kayu.

Daripada perlahan menjadi semakin bingit dan menyakitkan.

5minit pertama, aku okey.

10minit, aku mula rasa nak menelan air liur dan tangan mulai kebas.

15 minit, aku mula sesak nafas, sakit dada dan tangan semakin kebas.

Nak bergerak tidak boleh kerana ruang yang agak sempit.

20minit, bunyi tembakan imbasan semakin laju dan semakin kuat, dada aku semakin ketat, aku semakin gelisah, aku lemas dan semakin sesak nafas.

Aku mula mengalami hiperventilasi.

Berkali-kali aku meramas bola yang diletakkan ditangan tadi. Ingin meronta tapi tidak boleh sebab ruang mesin MRI terlalu sempit untuk aku berbuat demikian. Dada semakin ketat.

Ya Allah, aku tidak tahan…

Adakah seperti ini himpitan kubur mu nanti?

Aku tidak tahan.

Ingin menjerit, tapi suara ibarat tersekat dikerongkong.

Lemas. Sesak nafas. Sakit dada.

Bagai mahu diserang panik (panic attack)

Makin kuat aku meramas bola yang dipegang.

MRI dihentikan, aku ditarik keluar.

Aku sesak nafas, hampir tercungap-cungap aku mengalami hiperventilasi.

Setelah ditenangkan oleh juru MRI,

Sekali lagi aku cuba untuk disorongkn ke dalam terowong MRI. Masuk je kepala, aku tidak lagi setenang seperti kali pertama tadi.

Aku terus sesak nafas, rasa ketat dada, berkeringat dan bagai hendak pitam ibarat pesakit yang terkena serangan jantung.

Aku Klaustrofobik… Sessi dihentikan.

Aku tidak mahu teruskan MRI ini. Tapi disebabkan physician perlu mengesahkan sesuatu menerusi MRI, maka MRI diteruskan pada petangnya dengan mengunakan ubat tidur (sedation).

Hasil daripada MRI tersebut, aku dirujuk kepada pakar orthopaedic spine dan juga pakar neurosurgery.

6 bulan lagi, aku perlu laluinya sekali lagi. Serius aku tak nak ulang MRI tanpa sedation.Ya Allah, aku takut himpitan kuburMu…

Di kubur nanti, Mana bola untuk aku ramas? Siapa yang akan tarik aku keluar semula ke dunia? Siapa yang akan tenangkan kegelisahan aku?

MRI prosedur yang menginsafkan. MRI adalah Kubur bagi klaustrofobik…

Sumber : Dr Hj Muhammad bin Hj Zolkifli

Jom tonton video menarik adik-adik Bintang Kecil di Scream Park Sunway Lagoon.

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


Rahsia Rambut Bebas Masalah Kelemumur. Hanya Guna Daun Limau Purut Sahaja. Wanita Ini Kongsikan Petuanya!

Rambut adalah mahkota setiap wanita. Kerana itu ramai yang cukup menitikberatkan soal penjagaan yang satu ini. Selain ke salun, anda boleh melakukkannya sendiri di rumah tanpa mengeluarkan belanja yang mahal.

Jom admin kongsikan cara menjaga rambut dengan menggunakan bahan di dapur sahaja.

[Petua Hilangkan Kelemumur guna daun limau purut]

Sape yang mengalami masalah kelemumur dan dah penat bertukar syampu namun hasilnya tetap sama, apa kata korang cuba daun limau purut pulak. Caranya:

Ambil 10 helai daun limau purut
Kisar bersama sedikit air. Jangan terlalu cair.

Kalau rajin, boleh je tumbuk dan kemudian campurkan dengan sedikit air sehingga menjadi pes. Korang boleh blender juga ye tapi agak agak air nye , jangan terlalu cair.
Selepas bersyampu, ambil pes tadi dan letakkan di kepala.Ratakan ke seluruh kulit kepala dan rambut.

Urut kepala supaya pes tadi meresap. Biarkan seketika dalam 1-2 minit ye. Bilas sehingga bersih.

Kredit: Leha Yusuf


Pembayaran Bantuan Keluarga Malaysia (BKM) Bermula Hari Ini. Berikut Cara Untuk Semak Status Kelulusan!

Seperti yang diwar-warkan sebelum ini, bermula hari ini 28 Mac, Bantuan Keluarga Malaysia (BKM) boleh mula disemak. BKM merupakan inisiatif bantuan kewangan oleh kerajaan kepada rakyat Malaysia.

Dalam paparan log masuk itu, anda perlu masukkan nombor kad pengenalan dan sahkan kata kunci yang telah anda gunakan semasa mengisi borang. Setelah itu, anda perlu klik butang ‘Semakan Status’.

Selain itu, pembayaran BKM Fasa 1 juga telah bermula pada hari ini secara berperingkat kepada mereka yang mempunyai akaun bank. Manakala bagi yang tidak mempunyai akaun bank, penunaian dijalankan di kaunter cawangan Bank Simpanan Nasional (BSN) mulai 30 Mac ini.

Dalam pada itu, bagi pemohon tiada akaun bank yang menetap di pedalaman sekitar Sabah dan Sarawak pula, tarikh pembayaran akan dimaklumkan kemudian dari semasa ke semasa.

Terdahulu, Dato’ Sri Ismail Sabri Yaakob berkata, 4 juta isi rumah, 1.2 juta warga emas dan 3.4 juta individu bujang daripada keseluruhan penerima BKM bakal menerima bayaran antara RM100 hingga RM300 mengikut kelayakan.

“Pembayaran ini juga bagi meringankan beban kewangan rakyat terutamanya dalam menyambut bulan Ramadan.

“Bagi penerima kategori isi rumah, warga emas dan individu bujang, bayaran akan terus dikreditkan ke akuan bermula 28 Mac hingga 8 April 2022,” jelas beliau dalam satu kenyataan tempoh hari.

Sebelum itu, Kementerian Kewangan mengumumkan hampir-hampir 4.8 juta bujang bakal menerima BKM bernilai RM8.2 Bilion. Menerusi kenyataan itu, 4.8 juta penerima kategori bujang adalah di antara 9.6 juta penerima yang layak.

Menteri Kewangan terdahulu iaitu Tengku Datuk Seri Zafrul Tengku Abdul Aziz menerusi pembentangan Bajet pada 29 Oktober tahun lalu, mengumumkan sejumlah RM 8.2 bilion diperuntukkan dalam Bantuan Keluarga Malaysia (BKM) yang bakal memanfaatkan lebih 9.6 juta penerima.

BKM merupakan bantuan tunai langsung yang menggantikan Bantuan Prihatin Rakyat (BPR).

Pembaharuan yang diterapkan di dalam BKM telah mengambil kira cadangan yang diterima daripada orang ramai. Cadangan itu juga diambil melalui penerbitan Kertas Konsultasi Awam berhubung penambahbaikan bantuan rakyat.

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Gadis Kongsi Bihun Kering Termasuk Dalam Kuku. Doktor Bagi Pilihan, Cabut Kuku Atau Cucuk Bius

Malang tak berbau. kalau nak tercedera tu, tak kena objek tajam pun boleh terkena apa-apa.  Lebih-lebih lagi di dapur. Serba serbi bahaya lah boleh dikatakan!

Seperti yang berlaku pasa seorang gadis yang terpaksa ke hospital baru-baru ini kerana kukunya termasuk bihun kering semasa mencuci pinggan di dapur.

Kejadian berlaku ketika dia sedang membasuh pinggan mangkuk ketika waktu sahur, ketika menyental mangkuk yang melekat dengan sisa bihun itu tiba-tiba dia merasa ada benda tercucuk di jarinya.

Dia ada cuba untuk rendam jari ke dalam air suam supaya bihun itu menjadi kembang tapi tidak berjaya.

Pada awalnya walaupun sakit tetapi dia masih boleh meneruskan aktiviti hariannya seperti biasa. Namun, dia mula risau apabila kukunya itu dilihat bernanah sehingga berdenyut kesakitan.

Menerusi video yang dikongsinya di aplikasi Tiktok, jelas kelihatan bihun kering yang masuk ke dalam kukunya dan dia juga menunjukkan selepas bihun kering itu berjaya dikeluarkan.

Perkongsiannya mendapat perhatian orang ramai yang rata-rata turut rasa ngilu melihat gambar dan cerita yang ditulisnya. Tapi pada masa yang sama, mereka turut rasa terhibur dengan gurauan gadis ini sepanjang perkongsian tersebut.

Jom tonton kisah Hikayat 1001 Malam yang dibawakan oleh Bintang Kecil.

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.


Ini Cara Pantas Bersihkan Jubin Berlumut. Hanya Guna Tiga Bahan Ini Sahaja. Cukup Mudah!

Kawasan paling banyak bakteria adalah bilik air. Tidak hairanlah apabila lambat dibersihkan, jubin di dalam bilik air mudah kelihatan kotor dan comot. Nampak seperti mudah untuk bersihkannya, tetapi sukar sebenarnya jika dibiarkan terlalu lama tak dicuci.

Kebanyakan pencuci yang ada di pasaran mengandungi bahan kimia. Bagi yang alah atau sensitif dengan bahan tersebut menyebabkan jari jemari jadi menggelupas. Nak tak nak, kenalah cari cara lain untuk mencuci jubin yang berlumut, tak kan nak biar nampak kotor, kan?

Apa kata anda cuba pencuci yang menggunakan bahan semula jadi ini, yang penting selamat untuk anda dan juga bayi! Anda cuma perlu sediakan:

Bahan-bahan:

• 7 cawan air

• 1/2 cawan soda

• 1/3 cawan jus lemon

• 1/4 cawan cuka

Caranya:

• Masukkan kesemua bahan ke dalam botol spray, goncang dan spray ke lantai jubin yang berlumut.

• 2. Biarkan 1-2 minit, kemudian gosok dan bilas.

Serius, anda boleh lihat sendiri hasilnya! Berkesan dan wangi dengan bau lemon.

Tip tandas sentiasa bersih dan wangi:

• Luangkan kira-kira 5 minit setiap hari sebelum mandi untuk mencuci bilik air dan tandas di rumah anda.

• Letakkan sahaja sedikit cecair pencuci ke atas span dan gosok dinding, sinki dan lantai bilik air.

• Gunakan berus untuk membersihkan mangkuk tandas.

• Gosok segala kotoran dari sinki dan mangkuk tandas sekurang-kurangnya seminggu sekali atau dua minggu sekali. Gunakan berus ketika menggosok dinding dan lantai tandas dan bilik air.

• Gantungkan pewangi yang sesuai di dalam tandas untuk menyingkirkan bau yang kurang menyenangkan.

Panduan Menghias Bilik Mandi:

• Sediakan rak untuk meletakkan ubat gigi, berus gigi, syampu dan sabun.

• Pasang cermin muka di dinding bilik air.

• Sediakan penyangkut untuk menggantung tuala dan pakaian

• Hias dinding dengan bunga plastik atau daun hijau untuk menyerikan lagi ruang bilik air.

Petua Membersihkan Mangkuk Tandas Yang Kotor Dan Berkerak:

• Tuang cuka ke dalam mangkuk tandas dan biarkan untuk beberapa jam.

• Gosok mangkuk tandas menggunakan berus.

• Selepas kesemua kotoran berjaya ditanggalkan, siram dengan air bersih.

• Selain daripada cuka, boleh gunakan satu tin air coke. Cara pembersihan adalah sama.


Air Yang Dicincang Tidak Akan Putus! Keluarga Pelbagai  Bangsa Raih Perhatian.

Perkahwinan yang bercampur bangsa adalah bukti bahawa rakyat Malaysia hidup berharmoni walaupun terdapat banyak perbezaan budaya namun ia tidak menjadi halangan untuk pasangan perubatan ini yang bekerjasama di hospital yang sama.

Dr Siti Hajar meluahkan kesyukuran dapat mengenali dan berkahwin bersama suaminya, Iskandar Chai Yoon Sang, yang membuatnya mempelajari makna perpaduan dan harmoni dalam negara ini.

Si suami bukan sahaja berdarah bangsa Cina malah terdapat kacukan India juga atau lebih dikenali sebagai seorang “Chindian”. Dr Siti Hajar rasa bertuah kerana maka dengan ini, pasangan ini dapat mempelajari dan mengamalkan 3 budaya yang berbeza, Melayu, Cina dan India.

“Perkahwinan campur ini memberi peluang kepada kami untuk belajar bagaimana mencipta keserasian walaupun datang daripada budaya berbeza” kata Dr Siti Hajar.

Salah satu pengalaman perbezaan budaya yang diceritakan oleh Dr Siti Hajar ialah dia akan berkumpul bersama keluarga suami tercinta dan akan menyambut Tahun Baru Cina. Pada perayaan itu, dia dapat merasai masakan Cina seperti ikan masak taucu, udang masak kam heong dan yong tau foo.

Selain itu, Dr Siti Hajar juga belajar bahasa Hakka dan Tamil yang digunakan sebagai bahasa utama oleh keluarga Iskandar. Di samping itu, dia juga mempelajari cara penggunaan “chopsticks” dan belajar memakai “punjabi” sewaktu hari perayaan Deepavali.

Bagi suami Dr Siti Hajar pula, dia mengalami bersahur, berpuasa, solat, menyambut Aidilfitri dan Aidiladha bersama keluarga si isteri. Tambahan pula, suami Dr Siti Hajar akan mengikut mereka ke masjid untuk menunaikan solat Tarawih dan solat sunat hari raya sambil memakai baju melayu serta sampin. Dikatakan, si suami memeluk agama Islam tanpa sebarang paksaan dan dengan rela hati.

Keluarga ini juga mementingkan pelajaran bahasa terutamanya apabila berkomunikasi bersama anak. Doktor tersebut mengambil peluang perkahwinan ini untuk mempelajari bahasa ketiga.

“Itu yang sering suami saya ingatkan kerana dia sendiri boleh bertutur dalam enam bahasa iaitu Bahasa Melayu, Inggeris, Mandarin, Kantonis, Hakka dan Tamil jadi menganggap ia (bahasa) medium yang boleh menyatupadukan rakyat Malaysia” dinyatakan oleh Dr Siti Hajar.

Kisah cinta Dr Siti Hajar dan suaminya Iskandar, membuktikan bahawa cinta tidak mengenali nama, rupa atau bangsa. Semoga kisah keluarga bercampuran bangsa ini memupuk semangat kemasyarakatan dan menjadi rujukan kepada semua bahawa berbeza bangsa dan budaya tidak sepatutnya menjadi penghalang dalam perjalanan keharmonian.

Terima Kasih.

Sumber: Redzuan Muharam (dari Metro)


“Tiang Sudah Retak, Cadang Nak Baiki.’  Ibu Di Dapur Tengah Siapkan Juadah Berbuka, Anak Maut Dihempap Tiang Batu Botol

Siapa sangka tiang batu botol yang retak mengundang maut pada anak sendiri. Itulah insiden tragis yang menimpa seorang kanak-kanak perempuan berusia empat tahun.

Dalam kejadian jam 7 malam itu, Nur Iman Irdina, 4, ditemui berlumuran darah oleh ibunya, Aznynaqiah Mat Ali, 44, di beranda rumah keluarga. Dia dilaporkan maut akibat dihempap tiang batu botol.

Aznynaqiah berkata, sebelum kejadian Irdina bermain seorang diri di kawasan beranda itu dan dia ketika itu sedang menyiapkan juadah berbuka puasa di dapur.

“Arwah memang suka bermain di kawasan beranda itu dan semalam dia bermain seorang diri sementara abang dan kakaknya berada tidak jauh daripada arwah.

“Ketika itu saya sedang menyiapkan juadah untuk berbuka sebelum terdengar bunyi kuat seperti runtuhan.

“Saya berlari ke depan rumah dan ternampak arwah sudah dihempap tiang batu botol,” katanya.

Menurutnya, tiang batu botol itu memang sudah retak dan dia bercadang membaikinya namun tidak menyangka keadaan itu meragut nyawa anak bongsu daripada lima beradik itu.

Aznynaqiah berkata, dia bersama adik dan ibunya bergegas membawa Irdina ke Hospital Alor Gajah.

“Doktor berusaha menyelamatkannya namun Allah SWT lebih menyayanginya selepas doktor mengesahkan arwah sudah meninggal dunia,” katanya sebak


Kontroversi Remaja Curi Tabung Masjid Dimandi Ala Jenazah, Imam Dah Letak Jawatan.

Sejak semalam kecoh di media sosial mengenai video yang menunjukkan seorang remaja yang mencuri duit tabung masjid dimandikan ala jenazah sebelum diserahkan kepada pihak berkuasa.

Ekoran penularan video itu, rata-rata warganet meluahkan rasa tidak puas hati dengan tindakan yang dilakukan oleh pihak masjid.

Ramainya menyifatkan ia sebagai tindakan yang tidak wajar, biarpun remaja berkenaan dikatakan telah mengaku bersalah.

Malah, remaja berkenaan dikenakan hukuman penjara 10 hari dan denda RM4,000 oleh Mahkamah Majistret Selayang kerana cuba mencuri tabung masjid lima hari lalu.

Bagaimanapun, dalam tempoh kemarahan netizen mengenai tindakan itu, akhinya terbongkar kisah benar bahawa tindakan pihak masjid mendapat sokongan daripada datuk remaja berkenaan.

Namun dalam tempoh berita ini disiarkan pula, khabar yang tidak sedap didengar pula bahawa imam yang memandikan remaja ala jenazah itu sudah meletakkan jawatannya. Ini telah disahkan oleh Exco Hal Ehwal Agama Islam Selangor, Zawawi Ahmad Mughni.

Beliau berkata sudah berhubung dengan Pengarah Jabatan Agama Islam Selangor (JAIS) Mohd Shahzihan Ahmad mengenai tindakan wajar yang sudah diambil kepada imam berkenaan.

“Saya baru berhubung dengan Pengarah JAIS dan beliau memaklumkan sudah mengambil tindakan wajar kepada imam berkenaan. Saya kurang pasti tindakan terperinci tetapi saya diberitahu imam berkenaan sudah pun meletak jawatan.

Sepatutnya diserahkan kepada pihak berkuasa

Zawawi yang juga Ahli Dewan Undangan Negeri (ADUN) Sungai Kandis ketika mengulas tindakan imam berkenaan berkata, sebagai tokoh agama tempatan, individu bergelar imam atau nazir tidak sewajarnya menjatuhkan hukuman sendiri sebelum diserahkan kepada pihak berkuasa.

“Sebagai imam atau nazir tidak sewajarnya memberi hukuman sebelum siasatan dilakukan. Patutnya kita beri keterangan kepada polis untuk selesaikan.

“Tugas imam sebagai da’i, beri nasihat dan bimbingan kepada individu yang bermasalah, bukan buat tindakan (menghukum) sendiri.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


Minum Air Halia Panas Besar Manfaatnya Untuk Wanita Dah Bersuami, Isteri Take Note Ya!

Tak semua orang mampu minum air halia dengan mudah. Rasanya yang agak kuat buat kita mengelak untuk meneguknya.

Sebenarnya teramatlah rugi jika kita menolak minuman berkhasiat ni. Air halia panas yang selalunya kita minum untuk membuang angin ini bukan hanya sekadar mengatasi masalah angin, bahkan banyak manfaat lain buat wanita yang telah berkahwin.

Tapi si dara single pun boleh amalkan untuk tujuan kesihatan dan jaga kecantikkan. Tak salah untuk menjaga dalaman tubuh.

Ini 7 kelebihan buat wanita. Wanita berkahwin lebih-lebih lagi wajib amalkan ni ya.

Buang Angin
Caranya adalah hiris halia dalam satu atau dua inci dan rendamkan di dalam air panas bersama uncang teh ( teh hijau lagi bagus) tanpa gula. Biarkan selama dua minit dan boleh minum setiap hari. Amalkan ini setiap hari pasti angin dalam badan bebas terbuang dan badan pun kembali segar.

Redakan Tekanan
Halia boleh dibuat minuman dan dijadikan ramuan masakan. Halia juga dikatakan dapat membantu meredakan tekanan dan memulihkan dalaman badan.

Amalkan minum air halia dengan madu setiap hari pasti anda dapat merasai kelainan dan wajah juga tubuh tampak segar. Sekaligus menyerlahkan kecantikan semulajadi.

Turunkan Berat Badan
Halia mengandungi unsur yang membantu melancarkan sistem metabolisme tubuh. Sebab itulah ia banyak digunakan dalam produk menurunkan berat badan.

Hiris halia halus kemudian campurkan dengan air panas, madu dan juga sedikit perahan air limau nipis, amalkan setiap hari pasti ketika perut kosong

Selain itu minum air halia juga berupaya mengurangkan nafsu makan sesuai untuk anda yang sedang diet. Ia turut membantu perut berasa kenyang dalam tempoh yang lebih lama.

Atasi Masalah Pencernaan
Perut kembung, cirit birit atau kejang di bahagian perut ketika datang bulan cuba minum air halia panas. Ia boleh mereda dan merehatkan usus seterusnya mengatasi masalah ini.

Hilangkan Bau Badan
Ramai wanita yang alami masalah ini kan . Badan dah lawa , muka cantik tapi badan berbau. Untuk atasi masalah ini, amalkan minuman halia bersama teh setiap hari, atau pun kunyah halia yang ditumbuk hancur.

Kuatkan Sistem Imun Tubuh
Kandungan dalam halia membantu membersihkan sistem limfa, mengeluarkan racun dan membunuh bakteria yang menjadi punca penyakit.

Menghangatkan Ranjang
Bagi yang sudah mendirikan rumah tangga, info ini penting untuk diketahui. Pengambilan halia secara semula jadi membantu melancarkan perjalanan darah dalam tubuh termasuk ke organ reproduksi. Manfaatnya nafsu untuk seks juga akan bertambah terutama buat yang merancang menambah zuriat.

Disebabkan semua manfaat inilah sejak zaman berzaman lagi banyak petua menggunakan halia diperturunkan oleh nenek moyang kita. Jadi tak rugi jika kita amalkannya.


Disambar Petir Ketika Guna Telefon, Murid Tahun Enam Maut.

Murid perempuan darjah enam maut dipercayai disambar petir di Kampung Baru Sungai Raya Luar, Gua Musang, Kelantan, hari ini.

Difahamkan ketika kejadian, kanak-kanak perempuan berusia 12 tahun ini ketika sedang berbual dengan rakannya menggunakan telefon pintar.

Memetik laporan Kosmo, mangsa, Nur Asyqin Qistina M. Nor Zawawi, 12, yang merupakan murid Sekolah Kebangsaan (SK) Kuala Betis ditemukan terbaring di dalam bilik tidurnya dengan kesan terbakar pada bahagian lengan.

BUNYI DENTUMAN PETIR KUAT

M. Nor Zawawi memberitahu ketika kejadian dia dikejutkan dengan bunyi dentuman petir yang sangat kuat sebelum dimaklumkan oleh isteri mengenai keadaan anak keempatnya

“…isteri memaklumkan anak keempat daripada lima beradik telah pengsan di tempat tidur sambil tangan kanannya memegang telefon bimbit.

KESAN MELECUR

Jelasnya lagi, terdapat kesan melecur pada tangan kanan anaknya selain bahagian tilam tempat tidur Nur Asyqin Qistina turut menunjukkan kesan terbakar.

Bapa mangsa memaklumkan, anaknya dibawa ke Klinik Kesihatan Kuala Betis dan disahkan meninggal dunia oleh pegawai perubatan bertugas sebelum di bawa ke Hospital Gua Musang untuk tindakan lanjut sebelum proses pengebumian.


“Belanja Dapur Cecah RM1000 …” Ibu Ni Kongsi Realiti Bila Ada Anak Ramai!

Mempunyai anak yang ramai bunyinya memang mengujakan. Mungkin juga menjadi idaman ramai antara kita. Maklumlah bila anak-anak ramai, hidup ini lebih meriah. Pun begitu tidak dinafikan hidup berkeluarga ini perlukan tanggungjawab dan pengorbanan.

Bahkan ada juga yang mengatakan hidup berkeluarga ini bukan satu benda yang murah! Namun sebagai ibu ayah janganlah kita jterlalu risau memikirkan wang yang perlu diadakan untuk menanggung keluarga yang ramai.

Ini kerana yakinlah setiap anak yang dilahirkan adalah anugerah dan Dia jugalah yang memberi rezeki di atas kehadiran cahayamata walau mungkin ada di sudut hati terasa tidak mampu menyara keluarga besar.

Berkongsi kisah keluarga Puan Khairunnisa Hamzah ini ada benarnya, setiap anak itu ada rezekinya.

“Berkeluarga ini bukanlah satu benda yang murah”

Saya tertarik dengan statement berikut,”Berkeluarga ini bukanlah satu benda yang murah”

Tadi sahaja saya baru kongsi cerita dengan mak tentang perbelanjaan kami beli barang keperluan harian dan belanja dapur yang mencecah 1 ribu ringgit yang hanya bertahan 2 minggu, jika bernasib baik. Jika tidak, hanya 1 minggu sahaja.

Itu belum termasuk kecederaan barang atau keperluan yang tiba-tiba perlu.

Nak tahu mak kata apa?

Mak kata, “Kasar kau belanja”

Saya terdiam…Tapi kemudian saya terpaksa cerita balik macam mana kita yang

1. Kalau masak maggi, 1 bungkus besar terus kena masak. Kalau 1 pek saja mana cukup. Boleh buat anak-anak bergaduh.

2. Goreng ayam, itu pun dah potong kecil-kecil. Tapi anak tengah nak makan, tengah membesar, lapar, nak lagi, kenalah masak lagi.

3. Ikan kalau masak siakap seekor yang harga rm11, tak cukup untuk 7 beranak. Yang kecil saja kuat makan ikan, nasi dia tak nak. Tapi masak juga sekor sebab nak bertahankan kos.

4. Udang kalau masak, dapat sorang seekor tu dah kira baik. Kalau buat rencah mee terpaksa belah 2, kemudian belah lagi 2. Biar ada, biar sama-sama merasa.

5. Buah kena beli banyak. Kalau tak, anak nak makan keropok saja. Budak-budak cepat lapar. Kalau buat cekodok saja pun dia boring nak telan juga. Muak. Tapi.. Satu epal mana cukup, kena potong 2-3 epal sekali ngadap makan. Itu untung kalau 2-3, datang hujan, lapar, 5-6 biji kena potong lagi.

6. Itupun petang-petang berpeluh masak keropok ikan. Habis sebungkus, hidang sekali hadap saja. Mak pelik sebab keropok ikan rumah mak boleh sampai berkulat tak ada orang makan.

7. Roti pun mak pening tengok kita beli macam nak buka kedai. 2-3 hari habis roti tu semua, licin. Kita nak makan pun tak sempat pegang. Habis sekejap saja anak-anak makan.

8. Eh, kalau nak listkan bab makanan je, tak habis ler…tu belum lagi hal vitamin, supplement dan makanan sunnah. Kalau ada rezeki lebih, bolehlah diberikan pada anak-anak semua. Kalau tak, hanya pada yang sakit sahaja jika ada yang tak sihat lebih-lebih lagi apabila tibanya musim hujan.
Pendek kata, anak ramai ni besar belanjanya.

9.Kalau Nyamuk datang, nak kena siapkan mopiko yang berbelas ringgit harganya!

10. Susu anak, setiap minggu nak kena beli. Seminggu saja habis.

11. Pampers pun nak kena beli lagi dan lagi. Selalu cuak harga pampers dengan susu berapa bila nak beli. Selalu naik harga.

12.Tu belum hal kasut sekejap je dah tak muat. Kasut koyak, selipar tercabut,

13.Bab pakaian lagi jangan cakap, kejap saja lusuh, koyak, lepas tu banyak yang dah kotor sebab tak hilang kena kotoran degil. Yang koyak tu dah beberapa kali jahit, bukan tak jahit.
Ni kalau pakaikan pakaian apa ada, mesti kena sound “Apalah kau pakaikan baju anak-anak”

Tapi itulah, bila beli kang kata “Kau belanja kasar”
Anak ramai, belanja besar. Nak beli satu, nanti yang lain tuntut mereka punya juga.
Tapi itulah, dalam belanja-belanja, kita pun tak boleh nak hitung balik rezeki datang dari celah mana.

Alhamdulillah sentiasa ada. Tak boleh pun, boleh ada juga. Ini semua Allah punya kerja.
Pernah seorang tokey kedai lampu yang sedang mengandung bertanya saya anak ada berapa orang?

Bila saya jawab 5, dia usap perutnya yang sedang tunggu masa. Dia kata…
“You happy kan? I dulu satu anak saja. Bila tambah lagi 1, makin happy. Sekarang sudah nak 3, i happy. U happy tak? Lagi anak banyak, lagi happy kan? Nanti itu rezeki makin banyak”

Saya angguk dan jawab “Setuju”

Tak tahulah dia nak sedapkan hati ke apa. Tapi beriya dia minta saya jawab dengan jawapan yang boleh sedapkan hatinya.

Saya doakan dia mudah bersalin dan berkata, “Kalau dalam Islam, setiap anak itu membawa rezeki. Allah dah siapkan rezeki masing-masing. Kami sekarang jaga anak saja, tumpang rezeki mereka”

Dia tersenyum lebar…Nampak seperti lega sangat. Moga senang bersalin. Katanya, keluarga dan kawan-kawan bising. 1 anak, kos tinggi. Sekarang dia nak 3 anak. Dia kena kerja keras lagi.

Kawan,
Ada anak ke tak ada anak ke bukan kerja kita. Anak berapa in total pun bukan kerja kita.
Kerja kita ialah jalankan amanah dan tanggungjawab yang Allah dah berikan kepada kita.

Masa saya dapat biasiswa zaman universiti dahulu, ayah kata, “Anak orang lain boleh beli motor, kereta dengan duit biasiswa. Awak, sampai habis belajar pun tak ada apa”

Bagi saya, keluar universiti dengan sihat jasad, sihat mental, sihat keputusan, itu adalah pulangan yang paling berbaloi.

Macam hal anak sekarang ini, duit memang habis tapi anak sihat, berakal, berakhlak, berpendidikan dan tidak merempat, itu pulangannya terhadap apa yang kita belanja setiap hari.

Ini bukan saja-saja, tapi amanah Tuhan yang akan dipertanggungkawabkan hari-hari.

Kata saya pada mak,
“Nak buat macam mana, bu. Banyak hidupan di rumah yang perlu dipelihara sekarang ini”

Buat semua ibu ayah di luar sana,
Bertabahlah.. Terus kuat. Reda, ikhlas, InsyaAllah, Allah bagi kita rezeki kesihatan, kudrat dan kemampuan di luar fikiran.


Ibu-Ibu Kena Bijak Atur Masa Dan Kena Bersabar Dalam Segala Hal Tka Kira Isteri Pemimpin Atau Tidak-Tun Hasmah

Wajah penuh keibuan ini nyata sangat mesra dengan siapa sahaja biar pertama kali bersua muka.

Penulis menelusuri isi hati insan bernama Tun Dr. Siti Hasmah binti Haji Mohd Ali mengenai kehidupannya yang pernah bergelar Wanita Pertama ke-4 apabila suami kesayangannya, Tun Dr Mahathir Mohamad bergelar Perdana Menteri.

Dan kini sekali lagi, beliau menyandang gelaran tersebut bila mana suami kesayangannya sekali lagi dilantik sebagai orang nombor satu negara sekali gus bergelar PM ke-7.

Jujur mengakui tidak pernah menyiapkan diri sebagai isteri perdana menteri, sebaliknya jawatan doktor yang disandangnya banyak membantunya.

“Cabaran sentiasa ada tetapi tidak banyak sebab saya sudah biasa berkecimpung dengan masyarakat. Meskipun mereka masyarakat yang berpenyakit tetapi saya mudah mesra dengan mereka dan sebagai isteri pemimpin itu yang penting sekali.

“Bermesra dan bergaul dengan masyarakat secara tidak langsung dapat menjaga watak atau karakter kita supaya bukan sahaja bagi gambaran yang baik tetapi secara tidak langsung menjaga nama baik suami. Jika kita buat sesuatu nanti orang akan menyebut itulah isteri kepada orang itu ini. Gambaran sebegini sudah menjadi perkara biasa yang sering berlaku dalam masyarakat.

Risiko tidak diterima oleh masyarakat memang buruk terutama bagi isteri kepada pemimpin. Alhamdulillah sepanjang suami saya menjadi pemimpin, yang buruk itu tiada, apatah lagi yang boleh menjejaskan suami. Baik ketika suami bergelar menteri sehinggalah menjadi orang nombor satu Negara.

“Bukan kerana saya sudah siapkan diri untuk itu tetapi jawatan doktor yang saya sandang itu banyak membantu. Masyarakat sangat hormat pada doktor kerana kita membuat kebaikan. Keduanya, bagaimana kita berusaha dengan masyarakat dengan berhubung rapat dengan mereka. Kalau kita tidak tegur, sombong dan wajah itu akan menunjukkan penampilan kita. Justeru, sebagai doktor sudah bersiap sedia bagaimana mahu kerjasama dengan masyarakat.

“Tidak kira suami menjadi pemimpin atau tidak, tetapi status isteri yang disandang itu, kita kena bersiap sedia dalam segala hal,”ulas Tun Hasmah sambil memberitahu tanggungjawab isteri pemimpin kena sentiasa berada di belakang suami dan memberi sokongan sepenuhnya dalam apa jua yang dilakukan kerana itulah tugas utama seorang isteri.

Sentiasa di belakang suami

Jujur mengakui bukan mudah untuk melaksanakan tanggungjawab sebagai isteri pemimpin, namun berkat sokongan suami dan keluarga, beliau berjaya mengharunginya.

“Bergelar isteri pemimpin dan dalam masa yang sama menggalas tanggungjawab sebagai doktor, bukan perkara yang mudah. Apatah lagi, saya perlu berhadapan dengan masyarakat yang mempunyai masalah kesihatan.  Bagaimana cara kita yakinkan untuk membantu mengubati penyakit mereka itu yang penting. Alhamdulillah, saya melalui perjalanan sebagai doktor dan isteri pemimpin negara dengan baik.

“Sebagai ibu pula, lebih-lebih lagi apabila kita sebagai pegawai kerajaan. Kena bijak atur masa sebagai isteri, ibu dan tidak lupa wanita berkerjaya.  Soal masa tidak timbul kerana tidak ada banyak masalah. Waktu dulu nak cari pengasuh mudah. Dulu ada ipar duai di rumah yang boleh diharap untuk bantu jaga anak-anak. Begitu juga dengan pembantu rumah yang tua dan berumur yang memang boleh diharap untuk menjaga anak-anak. Memang mudah dan tidak perlu peningkan kepala seperti sekarang.

“Yang keempat, Mokhzani pula bijak dalam pengurusan dan kini bekerja dalam industri minyak dan gas.  Dia ada karakter seorang pengurus yang cekap baik dalam kerjaya mahupun rumah tangga. Mukhriz pula lebih menjurus kepada saya. Tetapi bab tanggungjawab dia banyak ikut jejak langkah ayahnya. Dia lembut tetapi tegas. Yang keenam Mazhar dan yang ketujuh, Maizura masih bujang dan ada cita-cita sendiri.

“Cuma, sekarang ini memandangkan yang lain ada yang sudah berkahwin dan mempunyai keluarga sendiri, tinggal yang bongsu lebih rapat memandangkan dia masih bujang dan kebetulan tinggal bersama kami. Sebagai ibu saya sentiasa galakkan anak-anak dan  demikian juga untuk yang bongsu ini. Saya bantu dan galakkan supaya dia tidak rasa ketinggalan dalam keluarga.

Saya ada tiga anak lelaki dan masing-masing ada karenah tersendiri.  Kalau ikutkan anak yang paling nakal Mokhzani waktu kecil dahulu. Tetapi dia yang paling prihatin dalam banyak hal dan sangat melayan andai ada tetamu datang ke rumah.  Mirzan pula pernah sekali dapat surat daripada ayahnya kerana malas belajar, selepas itu barulah dia berubah.

“Waktu kecil juga, jika ada yang membuat salah dan ayahnya mahu jatuhkan hukuman, semua anak-anak akan dipanggil  supaya  mereka dengar apa kesalahan dan denda yang dikenakan,” jelas Tun sambil memberitahu, dia tidak mengamalkan pilih kasih terhadap  anak-anak sebaliknya bersedia bila-bila masa untuk mereka datang bercerita masalah atau sebagainya.

Kena banyak sabar

Status dan pangkat yang disandang bagaimana pun bukanlah tiket untuk anak-anaknya bermewah dan hidup seperti di dalam sangkar emas. Sebaliknya, Tun menegaskan kepada anak-anak supaya kena usaha sendiri jika mahukan sesuatu.

“Apa jua kemudahan tidak akan datang bergolek jika tidak berusaha. Ini nilai-nilai mulia yang harus diajar pada anak-anak. Yang utama, hormat kepada ibu bapa atau sesiapa sahaja yang memberikan sesuatu kepada kita. Jadi kita kena balas dengan ucapan terima kasih. Kedua, kerja keras manakala yang ketiga amanah dan keempat jangan boros dan kena tahu uruskan wang ringgit dengan bijak.

“Selain itu kena juga praktik kan dalam diri anak-anak amal bakti dan kebajikan supaya dalam diri terbit rasa kesedaran dan keinsafan selain bersyukur dengan apa yang kita peroleh dan lagi satu kena banyak bersabar.

“Saya berkahwin lambat. Waktu itu, umur 29 tahun tu kira lambat tetapi Alhamdulillah kami dikurniakan anak dan dapat membesarkan mereka dengan baik. Lebih membahagiakan apabila dikurniakan anak-anak yang cerdik dan cemerlang dalam pelajaran.  Saya dan suami sudah sepakat, apabila anak-anak lulus dengan cemerlang, kami akan hadir di konvokesyen mereka dan itu kami praktik kan pada semua anak-anak.

“Zaman dulu tidak sama seperti sekarang. Dulu waktu anak-anak tengah periksa, saya tidak terbang kerana ingin berada bersama mereka supaya mereka tidak risau. Seperti menantu-menantu lakukan kini bagi anak-anak mereka.

“Kalau nak dibandingkan ibu dahulu dengan kini jauh bezanya. Saya faham situasi ibu sekarang kerana era sudah bertukar, kalau zaman saya dulu tiada internet, sosial media dan sebagainya. Anak-anak  dulu tekun dengan apa yang ibu cakap. Malah minat mereka juga simple tetapi sekarang sudah bertukar ditambah pula kini zaman informasi. Tidak perlu penat mencari, segalanya boleh diperoleh hanya di hujung jari sahaja. Ibu bapa sekarang profesional dan masa untuk anak-anak terbatas

“Tetapi itu bukan alasan untuk mengabaikan tanggungjawab kita. Walaupun sibuk wajib ambil berat pada anak-anak. Tiada alasan sibuk dengan kerja jika sayangkan masa depan anak-anak. Sungguhpun sekarang zaman informasi, elakkan membiarkan anak-anak terperuk atau terkurung dalam bilik dan melayani komputer.

“Kalau nak tengok televisyen kena di ruang tamu atau bilik keluarga. Ini bagi mengelakkan anak-anak bersendirian di dalam bilik tanpa bergaul dengan ahli keluarga yang lain,” cerita Tun lagi sambil mengakui momen paling indah dalam hidupnya adalah sewaktu melahirkan anak-anak dengan selamat dan membesar dengan baik serta berjaya dalam bidang yang diceburi.

Suka muzik
Seperti mana wanita biasa lain, beliau juga mempunyai minat tersendiri terutama dalam bidang muzik selain suka membaca, menulis dan menonton.

“Kalau dulu saya suka bermain piano dan sebagainya. Saya suka muzik dan kebetulan dalam keluarga ada yang berdarah muzik. Sebab itu saya jatuh cinta dengan bidang ini. Kadangkala waktu reunion keluarga, kami akan berkumpul dan waktu masing-masing akan tunjukkan kebolehan masing-masing. Tetapi sekarang mata saya sudah tidak nampak jadi kuranglah nak main piano dah tak nampak ‘taugeh’ di kertas,” seloroh Tun lagi.

Sumber: Majalah Keluarga Edisi Khas Hari Ibu Mei 2017


Kakak Bukakan Kedai Seringgit Bukti Sayang Adik Autisme, Raih Perhatian!

Adik beradik adalah anugerah yang begitu bermakna, mereka ibarat harta berharga dalam hidup kita. Bahkan istimewanya bila bercerita tentang kasih sayang antara adik beradik, ianya tidak mungkin pudar. Biarlah apa keadaan sekali pun, baik atau buruk adik beradik  mereka tetap istimewa di hati kita. Tiada galang gantinya!

Begitulah juga yang cuba dizahirkan oleh seroang kakak ini terhadap adik istimewanya yang dijaga selepas pemergian ibu tercinta ke negeri abadi.

Kasih sayang Saiyidatul Syahirah Jasney terhadap adiknya, Saiyidah Fatimah Nabihah cukup mendalam kerana tidak hanya menjaga amanah arwah ibu, bahkan wanita berusia 32 tahun itu juga memberi peluang kepada adik untuk hidup berdikari dengan membukakan Kedai Seringgit untuk adiknya.

Idea Kedai Seringgit Tarik Perhatian

Perkongsiannya baru-baru ini di group Autisme Malaysia, benar-benar mencuri perhatian dan  komen bertalu-talu daripada ibubapa yang ada di dalam group tersebut. Rata-rata begitu  terinspirasi untuk mendidik anak-anak autisme mereka agar turut belajar berniaga dengan kaedah yang dikongsiknnya.

“Sangat terkejut apabila begitu banyak maklum balas positif diterima terutama daripada ibu bapa dengan rata-ratanya mengatakan idea diketengahkan sangat menarik dan sesuai bantu anak istimewa belajar berdikari.

“Diharap, adik dapat gunakan kemahiran diajar itu sepanjang hayatnya dan terus berdikari walaupun selepas saya sudah tiada nanti.

“Ia kerana salah satu tujuan saya bawa adik menceburi bidang perniagaan adalah supaya dia lebih terbuka dan tidak mengehadkan cara berfikir walaupun dia dilahirkan istimewa,” katanya.

Jana Pendapatan Sendiri

Difahamkan Kedai Seringgit yang dibuka di  Kampung Bebuloh Laut ini  dibuka di halaman rumah dan mula beroperasi sejak 10 Jun lalu.

Menurut Saiyidatul Syahirah, sebagaimana memetik berita Harian Metro, idea itu tercetus selepas melihat adik bongsunya, seorang autisme, obses dengan gajet ketika mengikuti sesi Pengajaran dan Pembelajaran di Rumah (PdPR) di rumah dalam tempoh Perintah Kawalan Pergerakan (PKP).

Enggan membiarkan adiknya terus leka, Saiyidatul Syahirah berusaha bantu dengan membuka perniagaan menjual makanan ringan, pizza burger dan aiskrim bagi mengajar adiknya menjana pendapatan sendiri.

“Sebelum ni adik saya bersekolah di madrasah tahfiz dan tinggal di asrama sebelum mengikuti sesi PdPR di rumah ketika pandemik.

“Pada waktu itu, nampak minat adik terhadap seni doodle dan sebab itu belikannya ‘chromebook’ sebagai tanda sokongan.

“Bagaimanapun, itu hanya aktiviti sampingannya dan kerana itu saya buka Kedai Seringgit bagi membolehkan adik bekerja tanpa tekanan.

“Nama Kedai Seringgit itu diberi kerana adik autisme, cepat keliru dan mudah lupa. Jadi, saya letak nama mudah ingat bersesuaian dengan barangan jualan yang semuanya dijual pada harga RM1 saja,” ceritanya panjang lebar.

Perkenal Cara Rekod Jualan Mudah

Bagi melancarkan urusan perniagaan Saiyidatul Syahirah menyediakan rekod jualan mudah yang mudah difahami dan tidak mengelirukan.

Saiyidatul Syahirah berkata, caranya adalah dengan mengajar dan meminta Saiyidah Fatimah Nabihah menanda pada rekod jualan disediakan.

“Kami tidak hanya berniaga di depan rumah tetapi ada juga tawarkan khidmat pembayaran ketika penghantaran (COD).

“Buat masa ini, saya tak sasarkan sangat hasil jualan yang terlalu tinggi sebab niat asal buka kedai itu adalah untuk ajar adik berniaga.

“Tapi Alhamdulillah, sokongan dan maklum balas diterima daripada semua pihak termasuk jiran sekeliling sangat positif,” katanya yang mengambil tanggungjawab menjaga Saiyidah Fatimah Nabihah sejak dua tahu lalu iaitu selepas ibunya, Azizah Salleh meninggal dunia.

Baca artikel menarik lain di sini:


Takut Tak Cantik, Anak Ni Menangis Bila Dikatakan Wajah Sama Dengan Ayah!

Ragam dan ketelah anak-anak tidak dinafikan kadang-kala boleh membuatkan kita pening kepala dan dalam masa yang sama perangai mereka ini juga boleh buat kita ketawa dan terhibur.

Ini sepertimana kisah seorang kanak-kanak berusia 6 tahun di negara China menangis selepas diberitahu bahawa dia memiliki wajah yang seiras dengan bapanya.

Keletah kanak-kanak berkenaan itu menjadi tular dan mendapat perhatian netizen selepas dimuat naik oleh seorang pengguna di aplikasi Weibo.

“Semuanya orang di tadika cakap, ”Ibu adalah yang terbaik di dunia”, mana ada orang cakap ”ayah yang terbaik di dunia”,” kata kanak-kanak itu dalam video merujuk kepada sajak yang diajar di taska yang dihadirinya. Sajak itu dipercayai sebuah sajak yang memuji peranan ibu.

Memetik laporan Next Shark, kanak-kanak itu kelihatan memuncungkan mulutnya sambil mengadu tentang penampilannya yang tidak memuaskan hati.

Kanak-kanak itu kemudiannya bertanya soalan yang lucu apabila mempersoalkan kenapa wajahnya mirip dengan ayah sedangkan dia dilahirkan oleh ibu.

Si ibu difahamkan terkejut dan mati akal untuk menjawab pertanyaan tersebut. Situasi berkenaan dipercayai tercetus selepas salah seorang rakan mereka yang berkunjung ke rumah pasangan itu dan mengatakan wajah kanak-kanak itu sama seperti ayahnya.

“Ia berlaku ketika usianya hampir mencecah 6 tahun dan salah seorang rakan kami datang menziarah pada hari tersebut dan mengatakan wajahnya mirip dengan wajah si ayah.

“Kemudian, dia mula menangis dan mengatakan bahawa dia tidak mahu kelihatan seperti ayahnya sebaliknya mahu kelihatan seperti saya. Dia fikir ayahnya kelihatan buruk.

“Pada pandangannya, dia sepatutnya kelihatan seperti saya kerana saya yang melahirkannya. Jadi, dalam hatinya, dia mungkin berfikir bahawa saya lebih baik dari ayahnya,” jelas Zhang dalam video, memetik Next Shark.

Sementara itu, Zhang menyatakan bahawa anak perempuannya percaya dia tidak akan kelihatan cantik jika wajahnya sama seperti ayah.

Menurut Next Shark, Zhang terhibur dengan reaksi yang ditunjukkan oleh anak perempuannya dan berkata bahawa suaminya pasti akan kecewa melihat reaksi anaknya itu.

Disamping itu, dia menambah bahawa penampilan suaminya itu tidaklah terlalu buruk dan menjelaskan bahawa suaminya sangat menyayangi anak mereka serta sering menghabiskan banyak masa bersama.


Nak Jadikan Anak Hebat, Ikuti 5 Tip Ini. Barulah Mereka Dengar Cakap.

Anak yang hebat adalah impian setiap ibu bapa. Namun, peranan ibu bapa dalam mendidik anak masa kini amat memcabar.  Ini kerana, kadang-kala kita tidak menyedari akan kesilapan dalam mendidik anak-anak.

Memang tidak dinafikan semua inginkan cahayamata yang cemerlang dan memberikan kebanggaan keluarga. Namun, apabila ibu bapa berjaya mendidik anak dengan sempurna, mudah untuk mereka mendengar cakap.

5 CARA DIDIK GENERASI MILLENNIA

1 – BAWA ANAK-ANAK BERMAIN DENGAN AKTIF

Bawa anak-anak bermain dengan aktif, seperti di padang mainan indoor atau outdoor.

Lebih baik outdoor.

“BILA MEREKA BERMAIN, MEREKA DAPAT MENGEKSPRESI DIRI MEREKA.

MEREKA BOLEH MENJERIT-JERIT, MELOMPAT DAN BERPELUH”

Ini membolehkan tenaga negatif yang tersimpan dikeluarkan dengan cara yang sihat.

Cucu sulung ibu, semasa itu baru berusia 2 tahun suka sangat menjerit, menjadi garang dan agak agresif. Ibu dan mamanya perasan perkara ini. Bila kami kaji balik, rupa-rupanya sudah berbulan-bulan dia tidak dibawa bermain di padang.

Semenjak itu mamanya memastikan dia bermain di padang sekurang-kurangnya 3 kali seminggu. Semenjak mamanya melakukan perkara itu, cucu ibu tidak lagi berkelakuan seperti tadi.

2 – KURANGKAN GAJET

Kurangkan masa menonton TV, bermain video games di komputer atau ipad atau TV.

“BILA ANAK-ANAK BERMAIN VIDEO GAMES, MEREKA AKAN MENGALAMI ADRENALIN RUSH”

Bila mereka tidak dapat bermain lasak di luar terutamanya, maka adrenalin rush itu tiada jalan keluar dan menyebabkan anak-anak kecil itu menjadi tidak keruan perlakuan mereka.

Ini selain daripada pengaruh games itu sendiri termasuklah mesej tersirat yang subliminal dimasukkan ke dalam games itu.

“PILIH GAMES YANG BAIK DAN CUBA GAMES ITU DAHULU SEBELUM DIBERI KEPADA ANAK-ANAK KECIL ANDA.
JIKA ANDA SENDIRI RASA TAK MENENTU SELEPAS BERMAIN GAMES ITU, APATAH LAGI ANAK-ANAK KECIL”

3 – KURANGKAN GULA

Kurangkan pengambilan gula secara nampak atau tidak nampak.

“GULA YANG TAK NAMPAK, MAKSUDNYA KITA SENDIRI YANG MEMASUKKAN GULA ITU.

GULA YANG TAK NAMPAK, CONTOHNYA MINUMAN SODA, FAST FOOD DSB”

Jika menyediakan makanan sediakanlah dengan penuh kasih sayang dan tenang.

Makanan itu masuk ke dalam badan mereka dan menjadi darah daging. Tenaga dan ‘state’ kita semasa memasak adalah amat penting kerana itulah tenaga yang sampai kepada anak-anak kita.

Jika keadaan diri kita semasa masak banyak menyumpah-nyumpah, maka ke manalah perginya tenaga negatif itu kecuali keada makanan yang dimasak dan kemudiannya dimasukkan ke dalam badan anak.

Tenaga tidak boleh dimusnahkan atau dicipta. Ia hanya berubah bentuk.

4 – ELAKKAN MENJERIT-JERIT DAN KERAP MARAH-MARAH

Boleh marah, tapi simpan marah itu untuk sesuatu isu yang sangat memerlukan marah itu.

Contohnya sesuatu yang merbahaya baginya, seperti bermain di tengah jalan dsb.

“BILA TERLALU SUKA MEMARAHI, MARAH KITA ITU SUDAH TIDAK ADA MAKNANYA.

MALAH IA MENJADI CARA HIDUP YANG ANAK-ANAK AKAN IKUT”

Marah yang tidak dikawal dengan baik akan menyalurkan tenaga negatif yang akan diserap oleh anak-anak itu.

Maka kita akan lihat mereka pula mempunyai karakter suka marah-marah.

Ibu tahu para ibu bapa semua adakalanya tidak boleh mengawal diri dan terus marah. Itu sekali sekala, tak pe. Kita manusia, kita buat silap. Apa yang kita tidak mahu jadi ialah kita menjadikan itu karakter kita – suka marah-marah dan berleter.

5- KAWAL DIRI BILA NAK MARAH

Jika anda nak marah sangat, jika anda sedang berdiri, duduk, istigfar atau bilang sampai sepuluh. Jika marah juga, pergi tempat lain yang anak tu tak nampak, maka keluarkan marah itu dengan menjerit sambil memekup muka ke bantal …

atau yang lebih baik, pejamkan mata dan bayangkan anda berada di bawah air terjun yang indah dan air itu memandikan anda sehingga semua marah anda tadi dibasuh keluar dan pergi bersama air yang luruh daripada badan anda.

Bila sudah selalu melakukan sedemikian, anda akan mengambil masa yang lebih singkat dan bila tenang, anda boleh mengambil langkah yang lebih bijak.


Luluh Hati Ibu Lihat Jasad Anak Depan Mata, Sempat Bantu Angkat Anak Ke Pengusung

“Saya panggil nama Fatin (anak buah) berulang kali tetapi tiada sahutan, saya panggil kak cik minta dia membuka matanya tapi tiada sahutan juga. Kak cik hanya kaku..sayu hati saya ketika itu,” kata Nur Syaerah Abd Rahman.

Nur Syaerah, 29, adalah adik kepada Nurdiana Abd Rahman, 36, yang meninggal dunia selepas kereta Proton Persona dipandunya bersama dua anak perempuannya bertembung dengan Toyota Hilux di Kampung Kayan, di Sitiawan.

Dalam kejadian kira-kira jam 5.30 petang itu, anak sulung Nurdiana, Fatin Nurjannah Mohd Ridzuan, 4, menghembuskan nafas terakhir di Hospital Seri Manjung (HSM), jam 9 pagi.

Seorang lagi anak perempuan Nurdiana berusia dua tahun pula hanya cedera ringan dan sudah dibenarkan keluar hospital.

Nur Syaerah berkata, dia dihubungi suami kakaknya memaklumkan kejadian yang menimpa Nurdiana kira-kira 5.50 petang sebelum dia menghubungi ibu bapanya, Abd Rahman Jais, 66, dan Noraini Abd Rahman, 66, yang ketika itu berada di kebun.

Katanya, ketika itu abang iparnya yang juga anggota Tentera Laut Diraja Malaysia (TLDM) memberitahu kakak dan anak saudara sudah tidak sedarkan diri.

“Saya cuba memanggil mereka tetapi mereka tidak menyahut, anak bongsu kakak ketika itu sedar dan dia menangis… Emak mengambilnya.

“Saya lihat kuih bahulu yang kakak beli untuk mak di Gopeng pada tengah hari sebelum kejadian itu sudah berterabur dalam kereta.. tak dapat nak gambarkan perasaan hati ini,” katanya ketika ditemui di rumah ibunya.

Bercerita lanjut, Nur Syaerah berkata, ketika kejadian keluarga kakaknya dalam perjalanan pulang ke rumah mereka di Batu 8 Lekir.

Katanya, sebelum itu, keluarga kakaknya pulang ke kampung abang ipar di Lenggong pada Selasa dan kemudian ke Kampar untuk mengambil kereta pada hari kejadian.

“Suami kakak memandu kereta Proton Wira dan mengikut belakang kereta Proton Persona yang dipandu kakak bersama dua anaknya tetapi jarak mereka agak jauh sebelum ada orang hubungi abang ipar memaklumkan kemalangan itu.

“Anak sulung kakak selalunya nak naik kereta kuning (Proton Wira) itu dan saya difahamkan pada kejadian dia sudah naik dengan ayahnya tetapi di tengah jalan tukar naik dengan ibunya.

“Anak bongsu sudah dibenarkan keluar hospital dan setakat ini dia hanya merengek biasa saja belum lagi mencari ibunya,” katanya memberitahu kakaknya juga sudah menyiapkan persiapan raya untuk keluarganya.

Kemeriahan Aidilfitri dah tak dirasai

Sementara, bapa mangsa, Abd Rahman, 66, mengakui kemeriahan suasana menjelang Aidilfitri juga sudah tidak dirasai dan kehilangan dua insan tersayang itu adalah dugaan berat buat mereka sekeluarga tetapi menerimanya dengan reda.

Katanya, hatinya luluh apabila melihat jasad anak di depan mata sebaik saja tiba di lokasi dan dia juga turut membantu mengangkat anaknya itu ke pengusung.

“Dua bulan sebelum kejadian itu cucu (Fatin Nurjannah) kerap menangis. Diana pula tidak menunjukkan apa-apa perubahan sebelum ini dan kehilangan ini dugaan berat menjelang hari raya tetapi saya terima dengan reda,” katanya.


“7 Bulan Lebih Dah, Baby Baru 1.4 Kg.”  Risau Kandungan kecil, Wawa Zainal Mohon Tip Tambahkan Berat Baby

Momen hamil cukup indah untuk dilalui setiap wanita yang sudah berkahwin. Segala keperluan, pemakanan dan juga fasa trimester pertama hingga selamaty melahirkan di catat dan diingati.

Segala pergerakan dan juga perkembangan bayi dititikberatkan. Jika ada yang tak kena mula lah bakal ibu risau kan. Demikian lah yang berlaku pada pelakon Wawa Zainal yang kini sedang hamil anak ketiga.

Dalam satu perkongsian, isteri kesayanga Aeril Zafril ini meluahkan rasa bimbang apabila berat bayi di dalam kandungannya baru mencecah 1.4 kg.

Menurut Wawa, kandungannya yang kini sudah memasuki tujuh bulan dilihat agak kecil. Dalam kapsyen, Wawa turut meminta pandangan dan tips daripada pengikutnyamengenai perkara itu.

“Ada tak tips nak tambahkan berat baby dalam perut tu? Tujuh bulan lebih dah, baby baru 1.4 kg. Berat badan Wawa naik je 11 kg. Tapi baby kecil, mommies ada pengalaman macam ni?” tulisnya.

Aeril dan Wawa mendirikan rumah tangga pada tahun 2012 dan dikurniakan dua orang cahaya mata, Ahmad Fakhruddin Attar dan Hayla Maghfiratul Adzkiyaa.

Rata-rata peminat meminta Wawa bersabar dan tidak perlu risau asalkan kandungannya dalam keadaan baik.


“Keadaannya Tak Seperti Dulu…” Pun Begitu, Ayah Ni Ucap Syukur & Tarik Perhatian Warganet Untuk Turut Sama Berdoa!

Apabila anak jatuh sakit hatta demam ringan sekali pun, kita sebagai ibu dan ayahlah orang yang paling bimbang. Pasti segera akan dirawat agar anak-anak kembali sembuh seperti sedia kala. Ini apatah pula bila berdepan dengan situasi anak alami kemalangan serius.

Benar, cukup hebat dugaan ini dan pastinya tidak tergambar betapa besarnya ujian yang ditanggung oleh keluarga Mohd Bukhari Zainal Anuar apabila berdepan dengan situasi cemas saat anak mereka dihempap peti sejuk. Dan kisahnya mendapat simpati daripada seluruh warganet. Segunung harapan, usaha dan doa dititipkan, agar keluarga dan anak kecil itu terus tabah.

Melihat posting terkini daripada ayahnya, sedikit sebanyak melegakan hati ramai pihak yang mengikuti perkembangan adik Fawwaz.

Syukur Alhamdulillah..Setelah hampir 3 minggu Muhammad Fawwaz Adli mendapat rawatan di Hospital, harini Fawwaz dah bule discaj..Terima Kasih Kepada ahli keluarga,sahabat-sahabat,jiran tertangga serta seluruh rakyat malaysia yg tak putus-putus berdoa dan memberi sumbangan kepada anak kami..Semoga Allah merahmati hidup kalian smua..Aminn.

Perkembangan terbaharu adik Fawwaz yang dimuat naik di dalam perkongsian fb milik ayahnya, Mohd Bukhari Zainal Annuar. Ada dimaklumkan bahawa  anaknya telah dibenarkan keluar wad setelah tiga minggu di rawat di Hospital Tuanku Ja’afar Seremban (HTJS).

Menurutnya, biarpun Muhammad Fawwaz dibenarkan keluar wad, keadaannya tidak seperti dulu apabila tidak boleh berdiri dan bertutur. Ini adalah kesan kecederaan dialami di bahagian kepala dan keadaannya mungkin berlarutan untuk tempoh lama.

“Selain itu, anak saya memerlukan penjagaan rapi dan perlu makan menggunakan straw,” katanya ketika dihubungi oleh pihak Harian Metro.

Mohd Bukhari berkata, Muhammad Fawwaz sudah menjalani pembedahan sebelum ini dan perlu mendapatkan rawatan susulan di HTJS selepas ini.

“Selain rawatan susulan, saya akan cuba mendapatkan rawatan perubatan Islam sebagai ikhtiar memulihkan anak saya itu,” katanya yang reda dan tabah menghadapi ujian berkenaan.


Asyik Tanam Pokok Limau Purut Tak Berbuah Dan Daun Tak Lebat, Lelaki Ini Kongsi Tip Cara Tanam Dan Baja Supaya Jadi Lebih Subur.

Rupanya banyak khasiat pokok limau purut ini. Jika kita balik ke kampung pokok ini banyak di tanam di halaman rumah dalam tanam. Namun bagi penduduk bandar tentu agar sukar kerana ruang terhad.

Bagi yang bercadang tanam pokok ini, boleh ikut cara lelaki ini tanam dalam pasu serta dengan cara penjagannya. Jika salah penjagaannya tentu sukar nak dapat buah yang besar dan daun yang lebat.

Jom ikuti perkongsian ini.

Limau Purut atau nama saintifiknya “C. Paeda Miq”. Sedikit perkongsian berkaitan dengan limau purut. Setiap kejadian ada kebaikan alami yang Allah jadikan, patut kita bersyukur dan kagumi.

1. Daun Limau Purut:
Boleh merawat badan letih atau lemah, serta badan berbau.
Bagi badan yang lemah atau letih, ambil dua genggam daun limau purut dan direbus di dalam tiga liter air. Biarkan mendidih selama sepuluh minit. Selepas itu, ambil dan masukkan ke dalam air mandian untuk digunakan semasa mandi.
Bagi badan yang berbau pula, boleh ambil tujuh helai daun dan ditumbuk lumat, gaulkan dengan sedikit madu lebah, jadikan bulat-bulat kecil satu biji waktu pagi, dan satu biji waktu malam sehingga bau badan hilang.

2. Buah Limau Purut:
Boleh merawat selsema, amandel, demam campak, ruam, batuk, kelemumur dan rambut berbau.
Bagi mengurangkan selsema atau demam, boleh ambil sebiji limau purut lalu dipotong dan diperah airnya, masukkan ke dalam air sederhana panas atau suam dan terus minum.
Bagi amandel (tongsil bengkak), boleh ambil buah limau dan diperah airnya dan dicampur dengan air perahan kunyit (kunyit dari rizom). Kunyit kena tumbuk lumat untuk dapatkan airnya. Kemudian, campur air perahan limau, air kunyit dengan sesudu madu. Amalkan sekali sehari.
Bagi demam campak, boleh ambil sebiji buah limau dan dipotong dua, dibakar hingga kulitnya berwarna hitam. Setelah buah sejuk, gosok pada bahagian yang sakit dengan buah tadi.
Bagi yang kerap batuk, boleh perah air limau purut dan campur dengan sedikit madu dan terus diminum.
Dan bagi yang bermasalah rambut berbau, boleh ambil kulit buah limau dan parut, perahkan airnya lalu disapu pada kulit kepala. Biarkan lima belas minit, dan bilas dengan air biasa. Jika kelemumur pula, ambil sedikit air perahan buah nenas, sedikit perahan air buah limau purut dan sedikit santan segar, campurkan. Jadikan sebagai syampu dua hingga tiga kali seminggu.

Kaedah Penanaman:

Bagi saya yang tiada ruang yang besar atau lebih tepatnya rumah taman, saya hanya menggunakan pasu yanh dibeli dari Mr. DIY. Penggunaan tanah hitam sawit dicampur dengan cocopeat serta sekam padi bakar sebagai medium.

Pembajaan saya menggunakan baja TPF. Seminggu sekali akan disembur dengan BIO BOOSTER untuk menggalakkan pertumbuhan pokok. Lihat sahaja pada setiap hujung tangkai pokok saya akan dipenuhi dengan buah limau purut walau ditanam di dalam pasu.

Kawalan serangga pula, saya menggunakan cuka kayu dan strex secara berselang seli dan berkala. Ingat, daun limau purut sangat digemari oleh ulat.

Jom, tanam pokok limau purut di tepi rumah. Walaupun ianya mengambil masa untuk membesar, tapi memudahkan kita bila perlukannnya.
“Ada manfaat, ada kebaikan, kita sebarkan”.

Selamat mencuba!


Waktu Kecil Kena Didik Anak Jadi ‘Hamba’ Supaya Bila Dewasa Kelak Tak Menjadi Raja. Deep Perkongsian Lelaki Ini!

Ibu bapa memainkan peranan dalam mendidik dan membentuk sahsiah anak-anak. Dalam masa yang sama juga perlu memastikan hal ehwal anak-anak tidak diabaikan sekali gus mengelakkan mereka terjebak dengan perkara yang negatif yang mengundang impak kepada masa depan mereka.

Namun tidak bermakna anak-anak dimanjakan sehingga ‘naik lemak’. Bak kata pepatah sayangkan anak tangan-tangankan. Justeru dalam mendidik ibu bapa kena pastikan anak-anak hormat dan tahu batas mereka. Kerana itu juga anak-anak perlu ajar membuat kerja supaya mereka tidak meletakkan semuanya di atas bahu ibu bapa.

Jika tidak mahu anak tersalah langkah, waktu kecil lagi mereka perlu dididik supaya bila dewasa kelak tak menjadi raja. Perkongsian lelaki ini sangat bermanfaat untuk semua!

Didik anak sebagai ‘hamba’. Bila baca nampak agak ‘kasar’ tapi itulah hakikat mendidik anak zaman sekarang. Tak boleh ikut macam ibu si Tanggang, manjakan anak sampai anak jadi raja dan ibu jadi hamba. Salah didikan cara begini. Kalau mahu anak yang taat, mesti didik anak sebagai seorang hamba.

Mungkin tak ramai setuju dengan kenyataan ini. Terutama ibu bapa yang melihat bahawa anak tersebut perlu dicurah kasih sayang bak menatang minyak yang penuh.
Pernah tak anda melihat senario di mana si ibu sibuk membuat kerja-kerja di rumah, seperti membasuh, mengemop lantai, memasak malah mengemas bilik si anak. Walhal, si ibu ada dua tiga orang anak dara yang duduk bersenang lenang di depan TV, atau mengadap smartphone .. atau berchating depan laptop?

Nah .. apabila disuruh untuk tolong …. terus merungut, tak reti, malas dan ada yang buat cincai-cincai sebab terpaksa. Lagi teruk, anda yang angkat kaki .. merajuk dan tarik muka .. hanya kerana meminta untuk tutup air jerangan di dapur. Uhh .. kepala digeleng sepuluh kali pun tak jadi apa… hurmmm..

Tak kurang juga anak lelaki, mana mahu nak buat kerja-kerja yang selalu dilakukan oleh perempuan? Hilanglah macho .. rasa macam kelakian kena sagat kat atas tar jalanraya .. erkk.

Anak Jadi ‘Raja’ Sebagai Berleluasa
Budaya anak menjadi raja semakin berleluasa sekarang. Sebab apa?. Sebab mereka tidak dididik menjadi ‘hamba’ sejak dari kecil. Ramai pasangan ibu bapa yang terlalu manjakan anak. Kehendak anak semua dituruti, al maklumlah .. berkemampuan lebih dan tak terima BR1M. Harga barang naik pun tak ada hal .. anak minta itu ini, diberikan sahaja .. agar dapat “I Love U Daddy …”.

Mereka tidak diajar untuk mengerti kesusahan dan kepayahan ibu bapa mereka. Ya ibu bapa kaya berharta .. tapi nak sampai berjaya begitu .. bukan mudah.Ada anak-anak ni ambil tahu? Mereka tidak diajar untuk memamahami bagaimana keadaannya bila ditempat ibu bapa mereka… jadi bagaimana nak tahu, bagaimana nak appreciate?
Ini Alasan Banyak ….
Bila ada beritahu .. jangan manjakan anak. Ini alasan mereka …

“Kesian anak tu kecik lagi..”
“Tengok Timah tu, nak dera anak ke apa?”
“Ish, janganlah bagi budak tu buat, dah jadi macam orang gaji je..”

Jika beginilah alasannya, bersiap sedialah untuk menjadi “hamba” kepada anak sampai ke tua. Bila anak jadi begini, kita kata mereka anak derhaka … nah, pi tempeleng diri sendiri … dari mana mereka itu datang kalau nasi tidak tumpah ke kuah?

Bukan itu sahaja…

Ada anak yang dah kahwin beranak pinak pun masih menyusahkan mak pak. Benda ni berlaku, dan saya sendiri dah banyak kali lihat dengan mata kepala sendiri .. bukan dari drama TV slot Akasia ye ..

Betul. Ini terjadi dalam dunia masa kini .. baju laki bini anak beranak si emak yang basuh. Umur dah lebih 30 tahun kot …

Makan lak … laki bini anak beranak … mak yang masak. Nak beli sesuatu kat kedai, diminta si ayah yang dok bertongkat pergi belikan. Adeh ..

Anak yang tidak dididik dengan kesusahan kerja sedari kecil, mereka akan kekok untuk melakukannya bila sudah jadi dewasa. Kalau buatpun, tak ikhlas dan hanya lakukan secara terpaksa. Mereka akan buat hanya bila disuruh.

Anak-anak yang telah dewasa, berumah-tangga, beranak-pinak ini akan jadi raja kerana tiada kesedaran dalam diri mereka. Mak bapak menjadi hamba mereka. Apa yang mereka tahu … selagi mak bapak ada, selagi itulah mereka terus bergantung hidup …

Saya bukan mahu para ibu bapa untuk dera anak. Dalam Islam sendiri pun ada tingkatan cara didik anak ini. Guna sahaja tips dan panduan yang telah Nabi Muhammad S.A.W sarankan. Jika nabi kata pukul .. maka pukullah .. jika nabi kata ajarkan anak sholat .. maka ajarkanlah.

Ibu bapa harus sedar, bermula dari anak berumur 2 tahun, mereka perlu dipupuk dan dididik supaya menjadi ‘hamba’. Arah mereka lakukan sesuatu, paksa mereka. Jangan terlalu lembut hati.

Usah terlalu kasihankan anak
Jangan terlalu memanjakan anak
Ajar mereka erti susah payah sejak kecil
Ajar mereka tentang kerja rumah
Ajar mereka erti kehidupan
Pupuk kesedaran dalam diri mereka
Ajar anak perempuan kerja-kerja mengemas, memasak, mencuci rumah dan segala macam kerja rumah.
Didik anak perempuan mengenai kebersihan, terutama kebersihan diri.
Anak lelaki kena biasakan mereka untuk ringan tulang.
Ajar juga anak lelaki untuk membuat kerja-kerja seperti bertukang, betulkan paip air, siram pokok dan macam-macam lagi.
Kalau boleh, ajar juga perkara yang anak perempuan buat seperti memasak. Tak ada salah, malah nanti akan jadi satu bonus sebagai seorang lelaki dewasa.

Anak kita, acuan kita. Ajari dan didik mereka dengan kasih sayang tapi perlu tegas dan pastikan mereka ikut arahan.

Biar dididik sebagai hamba, jangan bila dah besar jadi raja. Dan paling ditakuti, bertukar menjadi anak derhaka, yang dimurkai oleh Allah S.W.T

Sumber: www.hasrulhassan.com


Perunding Hiasan Dalaman Rumah Kongsi Tip DIY Menghias Rumah Sendiri, Sesuai Untuk Rumah Pertama!

Sudah pastinya bagi pasangan yang sudah berkahwin ingin memiliki kediaman sendiri.

Bagi yang telah berjaya membeli rumah sudah tentu memikirkan konsep dekorasi rumah. Pada masa yang sama memikirkan tentang kos pengubahsuaian.

Sehubungan cara yang terbaik adalah membuat perancangan lengkap mengenai apa yang perlu dilakukan setelah memasuki rumah baru.

Nak tahu caranya ikuti perkongsian tip oleh puan Nur Nazihah Abd Razak. Boleh ikuti panduan ini.

Ada beberapa orang yang msg, wasap bagitahu mereka baru je dapat kunci rumah. Boleh tak nak slot in booking tahun ni. Disebabkan schedule NZdesign dah full untuk tahun 2021 dan 2022 kat sini saya nak share sedikit beberapa tips untuk mereka yang nak buat sendiri urusan reno dan deco. InsyaAllah boleh je kalau kena dengan cara yang betul

Kat sini contoh yg saya berikan adalah rumah PPA1M berkeluasan 800sqft dengan bertemakan modern elegant. Saya diberikan tanggungjawab untuk reno dan deco dengan peruntukan sebanyak 65k+. Jadi apa2 ketahui bajet anda dahulu sebelum memulakan reno dan deco rumah kediaman anda.

Sebelum

Untuk ruang tamu ni asalnya ada 2 point lampu dan 1 point kipas sahaja.

Untuk ruangan makan dan dapur ni pula ada 1 point kipas dan 1 lampu.

Dalam proses renovation: Dan dapur plaster ceiling jenis flat design

Penambahan bronze mirror di dining area bg ruang nampak lebih luas

Sebelum pasang lantai kayu

Tips Memasuki Rumah Baru

1) Siling dan wiring

Faktor utama nak bagi rumah nampak cantik adalah siling. Tak semestinya kena buat plaster ceiling design mewah2, tak semesti juga kena buat cornice atau frame apa2. Design plaster ceiling jenis flat pun cantik. Yang penting banyak point lampu yang tersusun kemas dan point kipas juga diletakkan ditempat yang betul. Kalau boleh janganlah tambah point lampu atau kipas menggunakan casing. Sekarang ni kebanyakan developer agak kedekut nak bg point lampu di bilik tidur. Kadang2 1 point je dengan keluasan bilik tidur yang agak besar. Jadi nak tak nak kita kena tambah point lampu dengan buat plaster ceiling. Sebab kalau kita hack slab lagi melibatkan kos yg tinggi. Selain kelebihan nampak kemas dan cantik, kita boleh tambah beberapa point lampu deco untuk menaikkan seri sesuatu ruang. Contoh point untuk eyeball, tracklight, pendant lamp dan lain2. Untuk point aircond juga pastikan dirancang betul2. Kalau boleh elakkan tambahan casing
*untuk site kepongmas ni saya guna design L box jenis memanjang terus dari living hall ke dining area. Ini disebabkan siling rumah mereka agak rendah(tuan rumah xnak box untuk kipas), jadi design yg lebih sesuai dan praktikal adalah L box dengan 2 point kipas, 1 point lampu gantung di tengah antara ruangan tersebut dan saya mainkan dengan downlight jenis cool white, T5 color kuning, eyeball warm white. Manakala di dapur saya gunakan design jenis flat dan beberapa eyeball di atas kitchen cabinet. Kami sediakan beberapa point aircond siap2 di living hall dan bilik

2) Cat Rumah
Bila siling rumah dah cantik, kita boleh tetapkan beberapa tema color. Pemilihan color cat mestilah berdasarkan tema yang kita minat. Ada orang suka natural yg lebih kepada grey, beige, soft brown, cream dan putih. Color2 seperti ni sesuai untuk semua jenis tema. Kalau minat dengan tema farmhouse, dinding color putih amatlah sesuai. Ada yang berani dengan warna2 yang terang/gelap. Boleh je kalau pandai mix and match dengan perabot yang sesuai. Tapi make sure jangan semua dinding, fokus pada feature wall sahaja
*untuk site ni saya pilih color cat yang natural iaitu dari Jotun kod 1140 sand. Pilih cat bukan kilat dan easyclean. Bila cat bukan kilat ni, kekemasan dinding akan nampak serata dan lebih cantik

3) Kitchen Cabinet

Ha.. Ruangan dapur adalah ruang yang kita kena barhati2. Jangan ada yang tersilap pilih material, kod color dan kontraktor. Salah pilih memang bahaya, sebab nak tukar lain dalam masa terdekat memang susah dan ia melibatkan kos yang agak tinggi. Di pasaran sekarang banyak kontraktor2 kabinet yang menawarkan harga yang murah. Tapi kena hati2 ye dari segi kekemasan kerja yang dibuat, material yang diberikan, hasil kerja mereka dan aksesori yang disediakan. Ada yang suka asingkan ruangan dapur kepada dry dan wet kitchen. Ada yang suka open concept kitchen dan ada juga yg suka ada privacy untuk ruangan dapur mereka. Semua bergantung pada bajet dan size keluasan dapur. Antara material yg ada adalah melamine, 3g, 4g, formica, solid nyatoh, mdf dan lain2. Bagi saya semua ok cuma kod dia je kena pilih betul2. Nak selamat pilih putih, hitam, grey dan warna elemen kayu. Nak nampak elegant boleh pilih color2 yg berani seperti emerald green, dark blue, mint, turquoise

*site kepongmas ni tuan rumah nak dry kitchen di dalam dan wet kitchen di yard mereka. Material 4G color gold, quartz stone untk table top dan tiles design marble untuk blacksplash mereka. Ia memberikan impak yang menarik dan wow

4) Lantai
Lantai jenis tiles atau lantai kayu kedua2nya cantik. Pemilihan jenis lantai ni berkait rapat dengan kos yang diperuntukkan. Kalau ada bajet lebih boleh lah tukar kepada lantai kayu. Sebab lantai kayu ni nampak lebih modern, kemas dan cantik. Lantai kayu ni ada banyak jenis. Terpulang pada citarasa masing2. Cuma apa yg saya nak bagitahu kalau size rumah agak kecik dan kurang elemen pencahayaan pilihlah kod lantai yang soft. Jangan ambik yang gelap nanti rumah nampak sempit
*Tuan rumah pilih lantai kayu jenis SPC untuk rumah mereka. Ia lebih tahan dan kualiti

5) Curtain/ Blind
Setelah selesai semuanya, sekarang masa untuk pemilihan curtain dan blind. Curtain ni dipilih berkait rapat dengan color cat yang kita pilih awal2 tadi. Kalau cat lebih kepada light, curtain kena pilih yang dark sedikit untuk naikkan seri. Kalau nak pilih curtain, pilihlah material jenis blackout dan untuk menjaga privacy mestilah ada day and night curtain(sheer). Bila siang barulah tak risau nak buka curtain, syariat pun terjaga. Jenis2 jahitan yg ada adalah jahitan cangkuk biasa, eyelet, double pleat, box pleat, ripple fold, pinch pleat dan lain2. Nak nampak kedutan yg cantik dan terletak boleh gunakan jenis double pleat, tp kos ni agak mahal sedikit. Untuk bagi nampak ruang lebih luas ukur curtain mestilah wall to wall dan full height. Kalau kelebaran frame tingkap tu kecik, xpe kita buat curtain besar. Baru nampak wow
*saya pilih curtain dalam box untuk living hall dan jenis eyelet untuk master bedroom. Selain tu juga kami sediakan roman blind untuk bilik anak2 mereka

6) Perabot, wall frame dan aksesori

Part paling ditunggu2. Boleh katakan hampir semua orang akan excited kalau part ni. Yelah nak pilih perabot dan aksesori ni memang feel dia lain sikit. Kalau rumah jenis apartment jangan beli terlalu banyak perabot. Cukuplah sofa 2/3 seater, armchair, bench/stool, coffee table, tv bench. Kita jangan sempitkan lagi ruangan yg ada. Kecuali kalau betul2 ruangan tu besar. Untuk entrance, kita mainkan dengan console table, chest of drawers atau cabinet yang sesuai. Bagi ruangan makan pula pilih meja makan berdasarkan size ruangan. Aksesori pula cukuplah nak bagi sesuatu ruang tu nampak seri, xperlu berlebihan2. Minimalis tu cantik
Ingat ye, semua pemilihan bergantung pada tema yang kita dah pilih awal2 tadi

7) Built in wardrobe and cabinet

Ini last keperluan kalau kita mempunyai bajet yang lebih. Kita boleh buat terus masa awal2 proses reno tu, tapi kalau tak ada bajet lagi tak apa boleh buat kemudian. Selalu wardrobe jenis material melamine full heigth 2 pintu dalam 2k+. Bila ada wardrobe ni lebih kemas dan tersusun. Semua barang2 tambahan seperti toto, luggage bag, bantal2 boleh simpan dalam wardrobe. Tapi tak apa, ia bukanlah satu keperluan wajib untuk sesuatu dekorasi
*untuk site ni juga tidak mempunyai built in wardrobe. Saya sediakan wardrobe PAX dari IKEA

8. Displin dan Sabar
Kedua2nya inilah amat penting dalam proses reno dan deco. Kena displin dalam pemilihan tema dan color. Jangan kejap nak color pastel, tiba2 dinding lain color purple . Sabar dalam setiap proses yang dilakukan. Kalau tak cukup bajet atau masa lagi buat satu2 ruang. Yang penting masih lagi tema yang sama. Jangan buat sekaligus semua ruang tapi setiap ruang tu siap separuh kerja dan last sekali elemen kekemasan sangatlah penting. Bila kita displin dan sabar, setiap kerja kita akan nampak kemas.
Tahniah kerana memiliki rumah kediaman, enjoy dengan setiap usaha yang dibuat.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Ini Sikap Suami Yang Buat Isteri Makin Sayang. Cuba Semak!

Perkahwinan yang bahagia adalah idaman setiap pasangan suami isteri. Alangkah indahnya jika suami begitu sayang isteri. Jom semak!

#1 Semasa naik tidur, suaminya peluk sekejab isterinya seolah-olah untuk memanaskan dirinya seketika. Selepas itu dia berdengkur sendirian.

#2 Jika dia mencium isterinya, ciumannya mendalam seolah-olah menyedut oksigen di dalam kulit pipi isterinya.

#3 Suka ajak makan bersama sama ada di dalam ataupun di luar rumah dan meminta isterinya memilih sendiri menu setiap kali membuat pesanan.

#4Suka memberi hadiah kepada isteri terutama sekali pulang daripada “outstation” dan menunggu maklum balas daripada isteri terhadap hadiahnya itu.

#5Jika isteri duduk disebelahnya walaupun dia pada ketika itu sedang fokus melihat rancangan TV yang dia minati, dia akan berikan ruang untuk isterinya menghimpit di sebelahnya dan melayan “gangguan kenakalan” isterinya seketika.

#6 Jika dia tidak penat atau tiada apa-apa kerja penting yang perlu di selesaikan di rumah, dia akan cuba untuk membantu isterinya kerja-kerja maskulin di rumah.

Begitulah sikap suami begitu sayangi isterinya. Malah membuatkan isteri makin sayang kepada suami dengan sikap yang mencintainya.

Sumber: bidadari.my